دکتۆر کەمال سەیدقادر : نهێنی و به په‌له ـ بارزانی و مالیکی گه‌یشتنه ڕێککه‌وتن! – WTARIKURD\nسه‌رچاوه‌یه‌کی ئاگادار ئه‌مڕۆ پێ ی ڕاگه‌یاندم که‌وا به نێوه‌ندگیری حکومه‌تی ئه‌مه‌ریکا بارزانی و مالیکی گه‌یشتونه‌ته ڕێککه‌وتنێکی هه‌مه‌لایه‌نانه که‌وا ئه‌مه خاڵه گشتی یه‌کانییه‌تی :\n1- هێزه‌کانی پێشمه‌رگه‌و سوپای عێراق به هه‌ماهه‌نگی یه‌کتر شه‌ڕی داعش ده‌که‌ن تا تێکشکانیان و ڕزگارکردنی هه‌مو ناوچه داگیرکراوه‌کان . له‌م شه‌ڕه‌شدا ئه‌م لایه‌نه سوننییانه‌ش به‌شدار ده‌بن که‌وا نزیکن له هه‌رێمی کوردستان .\n2 – حکومه‌تی عێراق چه‌کی نوێ و پێشکه‌وتو به پێشمه‌رگه ده‌دات له‌گه‌ڵ دابینکردنی پاڵپشتی هه‌وایی . له قۆناغی دواتر هێزه‌کانی پێشمه‌رگه له‌چوارچێوه‌ی ڕێکخستنه‌وه‌ی سوپای عێراق ده‌بنه به‌شێک له سوپای عێراق به‌ڵام له ژێر فه‌رمانده‌ی حکومه‌تی هه‌رێم ده‌مێننه‌وه بودجه‌شیان له لایه‌ن عێراقه‌وه بۆ دابین ده‌کرێت .\n3 – حکومه‌تی عێراق بودجه‌ی کوردستان ڕه‌وانه‌ی هه‌رێمی کوردستان ده‌کاته‌وه له‌گه‌ڵ ئه‌و قه‌رزانه‌ی که‌وتۆته سه‌ریشی .\n4 – هه‌رێمی کوردستان ڤیتۆی خۆی له‌سه‌ر هه‌ڵبژاردنه‌وه‌ی مالیکی بۆ پۆستی سه‌رۆک ئه‌نجومه‌نی وه‌زیران هه‌ڵده‌گرێت ، یاخود که‌سێکی تر له ده‌وڵه‌تی یاسا ده‌ستنیشان ده‌کرێت به ڕه‌زامه‌ندی مالیکی .\n5 – نه‌وتی کوردستان له ڕێگای بۆڕی یه‌که‌ی هه‌رێمه‌وه ڕه‌وانه‌ی ده‌ره‌وه ده‌کرێت داهاته‌که‌شی ده‌چێته سه‌ر بودجه‌ی عێراق ، سه‌رچاوه‌که ئه‌وه‌شی ڕاگه‌یاند که‌وا ڕێککه‌وتننامه‌که به‌نێوه‌ندگیری ئه‌مه‌ریکا بوه به‌ڵام کاره‌که‌یان ئاسانتر بوه به‌هۆی فشاری داعش بۆ سه‌ر حکومه‌تی عێراق له لایه‌که‌وه ، وه فشاری قه‌یرانی دارایی له‌سه‌ر هه‌رێمی کوردستان له لایه‌کی تره‌وه به‌هۆی بڕینی بودجی هه‌رێم و ڕێگری کردنی ئه‌مه‌ریکا له هه‌نارده‌کردنی نه‌وتی هه‌رێم بۆ ده‌ره‌وه . هه‌رچه‌نده پلانه‌که ئه‌مه‌ریکی یه به‌ڵام به‌فه‌رمی مام جه‌لال و دکتۆر فوئاد مه‌عسوم ڕۆڵی سه‌ره‌کی یان له نزیک کردنه‌وه‌ی بارزانی و مالیکی بینیوه . ئه‌مه‌ریکاش له لای خۆیه‌وه خێرایی ده‌کات له پڕچه‌ککردنی عێراق بۆ ئه‌م شه‌ڕه . به پێی سه‌رچاوه‌که ته‌نها کێشه‌یه‌ک که ئێستا مابێت له ڕیزی شیعه‌کان خۆیانه له سه‌ر ده‌ستنیشانکردنی مالیکی یا که‌سێکی تر . سوننه‌کانیش به‌رامبه‌ر به‌شداری کردنیان له شه‌ڕی دژ به‌داعش به‌ڵێنی هه‌رێمێکی سه‌ربه‌خۆ یاخود جۆرێک له ئۆتۆنۆمیان پێدراوه .\nئه‌م سه‌رچاوه‌یه باوه‌ڕ پێکراوه هه‌تا ووتیشی که‌وا پلانه‌که له نه‌ینه‌وا خراوه‌ته قۆناغی جێبه‌جێکردنیش . پاش جه‌ژنیش ئه‌م ڕێککه‌وتننامه‌یه به کردار وه به فه‌رمی ئاشکرا ده‌بێت .\nئێمه ده‌بێت ده‌ستخۆشی له هه‌مو لایه‌نه‌کان بکه‌ین که‌وا بۆ به‌رژه‌وه‌ندی گشتی ناکۆکی یه‌کانی خۆیان به لانا به‌مجۆره ئاسانکاری زۆر بۆ گوزه‌رانی خه‌ڵک ده‌که‌ن .\nئەم نوسینە لەسەر بەشی تایبەتی کاک دکتۆر لە فەیسبووک وەرگیردراوە .


دامەزراندنی بزوتنەوەی گۆڕان‌و بەشداریکردنی لە هەڵبژاردنەکانی 25-7-2019ی پەرلەمانی کوردستان بەرجەستەبوونی هزری گۆڕانخوازی‌و بێزاری‌و ناڕەزایی خەڵک بوو لە حوکمڕانی پارتی دیموکراتی کوردستان‌و یەکیێتی نیشتمانیی کوردستان. بزوتنەوەی گۆڕان توانی داوای هاوڵاتیانی کوردستان بۆ چاکسازی‌و گۆڕینی سیستمی حوکمڕانی لە کوردستانی عیراق بکاتە ئامانجی جوڵانەوەکەو پەیام‌و بەرنامەی سیاسی خۆی لەسەر ئەو بنچینەیە داڕشت. دامەزرێنەرانی بزوتنەوەی گۆڕان پێیان وابوو دەبێ زەمینەی پرۆسەی گۆڕانکاری بێتە ئاراوەو ئامرازەکانی گەیشتن بەو ئامانجە دابین بکرێن بۆ سەرخستنی بەرنامەکەی، بەڵام پێیان وانەبووە کە لە کونفەیەکونێکدا گۆڕانکاری ریشەیی ئەنجام دەدرێ‌و هەموو پەیام‌و پرۆژەو ئامانجەکانی لە ساڵێک یان لە خولێکی پەرلەماندا دێنە دی.\nخەباتی بزوتنەوەی گۆڕان لە هەرێم لەپێناوی ئەوەیە دادوەریی کۆمەڵایەتی دەستەبەر بکرێ‌و، سەروەری یاسا بچەسپێ‌و، هەلی کارو بژێوییەکی شەرەفمەندانە بۆ هەر تاکێکی کوردستان دابین بکرێ\nخەباتی بزوتنەوەی گۆڕان لە هەرێم لەپێناوی ئەوەیە دادوەریی کۆمەڵایەتی دەستەبەر بکرێ‌و، سەروەری یاسا بچەسپێ‌و، هەلی کارو بژێوییەکی شەرەفمەندانە بۆ هەر تاکێکی کوردستان دابین بکرێ‌و، خزمەتگوزاری تەندروستی‌و پەروەوردەی شایستە بە هاوڵاتیانی کوردستان پێشکەش بکرێ‌و ئاسایش‌و سەقامگیری‌و ئازادی پارێزراو بێت. لە دیدی گۆڕانەوە، تەنیا لەو هەلومەرجەدا شکۆو کەسایەتی بۆ تاکی کورد دەگەڕێتەوەو هەستی ئینتیما بۆ خاکی کوردستان لای هاوڵاتیانی کوردستان بەهێز دەبێ. ئەوسا خەڵک ئامادە دەبێ لە پێناوی بەرگریکردن لە قەوارەی سیاسی هەرێم‌و بنیاتنانی پایەکانی دروستکردنی دەوڵەتی سەربەخۆی کوردستان قوربانی بدات. بۆ گەیشتن بەو ئامانجانەش بزوتنەوەی گۆڕان لە ماوەی نۆ ساڵی رابردوو ئەزمونی بەرەی ئۆپۆزیسیۆن‌و بەشداریکردنی لە حکومەت تاقیکردۆتەوە.\nگۆڕانکاری ریشەیی‌و دامەزراندنی سیستمێکی حوکمڕانی نوێ لە ماوەیەکی کورتدا تەنیا لە رێی کودەتای سەربازی، یان راپەڕینی جەماوەری یاخود داگیرکردنی وڵات لەلایەن هێزێکی دەرەکییەوە دێتە دی\nگۆڕانکاری ریشەیی‌و دامەزراندنی سیستمێکی حوکمڕانی نوێ لە ماوەیەکی کورتدا تەنیا لە رێی کودەتای سەربازی، یان راپەڕینی جەماوەری یاخود داگیرکردنی وڵات لەلایەن هێزێکی دەرەکییەوە دێتە دی. بەڵام ئەوەی بزوتنەوەی گۆڕان کاری لەسەر کردوەو، تا ئەم ساتە وەختەش، پەیڕەوی دەکا ئەوەیە، کە لە رێگای خەباتی مەدەنی‌و بە پشتیوانی خەڵکی کوردستان گۆڕانکاری ئەنجام بدرێ. بۆیە هەر کاتێک لە هەڵبژاردنێکی پاک‌و ئازادا گۆڕان بتوانێ زۆرینەی رەهای دەنگی هاوڵاتیانی کوردستان بەدەستبهێنێ ئەوسا دەتوانێ ئەو گۆڕانکارییە ریشەییەی هەوڵی بۆ داوەو بەڵێنی بە خەڵک داوە جێبەجێی بکات.\nبەشداریکردنی بزوتنەوەی گۆڕان لە گفتوگۆکانی ئەم دواییەی پێکهێنانی حکومەتی داهاتووی هەرێمی کوردستان لەوەوە سەرچاوەی گرتووە، کە لە هەر رێگایەکەوە بتوانرێ چاکسازی‌و گۆڕانکاری بکرێ گۆڕان ئەو رێگایە هەڵدەبژێرێ. ئەگەر رێژەیەکی باشی ئەو گۆڕانکارییەی بزوتنەوەی گۆڕان ئاڵاکەی بەرز کردۆتەوەو خەڵکی کوردستان داوای دەکا بە بەشداریکردنی گۆڕان لە حکومەتی هەرێم بێتە دی، ئەوا بزوتنەوەی گۆڕان بێ دوو دڵی ئەو رێگایە دەگرێتە بەر. ئەگەر نا، ئەوا لە بەرەی ئۆپۆزیسیۆنەوە درێژە بە خەبات دەدا بۆ گەیشتن بە ئامانجەکانی. دەبێ هەموو کەسێک ئەو راستییە بزانێ تا گۆڕانخوازێک لەم هەرێمە بمێنێ بزوتنەوەی گۆڕان لە هیچ بارودۆخێک‌و لە ژێر هیچ فشارێک سازش لە پرەنسیپ‌و بەڵێن‌و پەیامەکانی ناکات. گۆڕان نە ئەوەندە خۆشخەیاڵە تاکو بێباکانە بێ ئەوەی داواکارییەکانی جێبەجێ بکرێن بەشداری لە حکومەت بکا؛ نە هێندەش نائومێدە بە خەڵکی کوردستان‌و دەنگدەرەکانی، کە نەتوانێ لە ئۆپۆزیسیۆندا سەرمەشقی خەباتی مەدەنی بێت لەپێناوی چاکسازی‌و گۆڕانکاری.\nئەو شێوازی خەباتەی گۆڕان لەم بارودۆخە دژوارەی کوردستان‌و ناوچەکە پیادەی دەکا کارێکی ئاسان نیە\nئەو شێوازی خەباتەی گۆڕان لەم بارودۆخە دژوارەی کوردستان‌و ناوچەکە پیادەی دەکا کارێکی ئاسان نیە؛ پشوی درێژ‌و ئیرادەی بەهێزو کاتی گەرەکە. لە کۆتاییدا دەبێ بوترێ چونکە پەیامەکانی گۆڕان لە بەرژەوەندی خەڵکەو سەدان هەزار کەس بە بڕوای تەواوەوە پشتیوانی لێدەکەن، بۆیە بزوتنەوەی گۆڕان بە ئیرادەیەکی بەهێزو پشوێکی درێژەوە لە هەمو ئاستێک خۆی بۆ هەمو ئەگەرەکان ئامادە دەکاو تا سەرکەوتن ناوەستێ.


کۆریای باکور که‌سێـکی ئه‌مه‌ریکایی به 15 سـاڵ زیندانی حوکم ده‌دات\nی مانگی پـێنج ٠٢, ٢٠١٣\nکۆریای باکور ده‌ڵێت که‌سێـکی ئه‌مه‌ریکایی که له سـاڵی ڕابردووه‌وه ده‌سـتگیریکردووه، به 15 سـاڵ زیندانی له‌گه‌ڵ ئه‌نجامدانی کاری سه‌خت حوکمداروه، ئه‌مه‌ش به تاوانی ئه‌نجامدانی کاری دوژمنکارانه له دژی وڵاته‌که‌یاندا.\nستیڤن هێرمه‌ن په‌یامنێری ده‌نگی ئه‌مه‌ریکا له کۆریای باشور ڕاپـۆرتی له‌م باره‌یه‌وه ناردووه و موعته‌به‌ر شیروانی به کوردی ئاماده‌ی کردووه.\nپـێـنجشه‌ممه ئاژانسی فه‌رمی ده‌نگ‌وباسی کۆریا له سێ ڕسته‌دا گوتی پای جون هو که له وڵاته یه‌کگرتووه‌کانی ئه‌مه‌ریکا به کێنث به‌ی ناسراوه له لایه‌ن دادگای باڵای وڵات و له ڕۆژی سێشه‌ممه گوناحکار ناسرا.\nبه‌پـێی ئاژانسه‌که به‌ی له 3 ی مانگی یازده‌ی سـاڵی ڕابردوو ده‌سـتگیرکرابوو، کاتێـک ده‌ستی له کرداری دوژمنکاری دابوو، وه گوتی پاش ئه‌وه‌ی وه‌ک گه‌شـتیار چووبووه ناو شـاری ڕۆسۆن که هێڵی تایبه‌تی ئابوری هاوسنور له‌گه‌ڵ چین و ڕووسیایه.\nکاربه‌ده‌سـتانی کۆریای باکور به دروسـتی نه‌یانگوتووه تاوانی به‌ی چیـیه، به‌ڵام له ڕابردووش تاوانباریان کردبوو که هه‌وڵی ڕووخاندنی حکومه‌تی دابوو.\nکیم یون تای سکرتێری گشـتی تۆڕی دیموکراسی و مافه‌کانی مرۆڤ بۆ کۆریای باکور ده‌ڵێت بۆی هه‌یه پـیۆنگیانگ ئه‌م دۆسـێـیه وه‌ک ده‌سته باڵایی به‌کاربهێنێت بۆ ئه‌وه‌ی گوشـار بخاته سه‌ر ئه‌مه‌ریکا یانیش بۆ ئه‌وه‌ی گفتوگۆی له‌گه‌ڵ بکرێت.\nکیم ده‌ڵێت وه‌ها دیار کۆریای باکور ده‌یه‌وێت کاربه‌ده‌سـتێـکی باڵای ئه‌مه‌ریکا، وه‌ک سه‌رۆکانی پـێشوو بێڵ کلنتن یانیش جێمی کارته‌ر یانیش ڕاسپـێردراوی وه‌زاره‌تی ده‌ره‌وه‌ی ئه‌مه‌ریکا بۆ مافه‌کانی مرۆڤ بۆ کۆریای باکور ڕۆبه‌رت کینگ سه‌ردانی بکه‌ن.\nبه‌پـێی ڕاپـۆرتی ده‌زگاکانی ڕاگه‌یاندنی کۆریای باشور به‌ڕێز کارته‌ر خه‌ریکه خۆی بۆ سه‌ردانی کۆریای باکور ئاماده ده‌کات. له سـاڵی 2010 ش ئه‌و بوو به مایه‌ی ئازادکردنی ئه‌مه‌ریکایـیه‌ک که به تاوانی هاوشێوه تاوانبارکرابوو.\nله هه‌مان ده‌م وته‌بێژی باڵیۆزخانه‌ی ئه‌مه‌ریکا له سیۆل ده‌ڵێت حکومه‌تی ئه‌مه‌ریکا هه‌وڵ ده‌دات پـشـتڕاستی ڕاپـۆرته‌کان بۆ سزادانی به‌ی بکاته‌وه به ڕێگه‌ی باڵیۆزخانه‌ی سوید له پـیۆنگیانگ. ئه‌مه‌ریکا و کۆریای باکور هیچ په‌یوه‌ندی دیپـلۆماسیـیان نیـیه.\nده‌قی ڕاپـۆرتی کۆریا


ئەو یاریزانانە کێن داوای رۆیشتنی رۆناڵدۆ ده‌كه‌ن ؟ - ئاگاپرێس | Aga Press\nدوو شه‌ممه 13 تشرینی دووه‌م 2017\nئەو یاریزانانە کێن داوای رۆیشتنی رۆناڵدۆ ده‌كه‌ن ؟\nبەروار : 13 تشرینی دووه‌م 2017\nتۆڕی دیاریۆ گۆڵی ئیسپانی باس له‌وه ده‌كات، پێنج یاریزانی ریال مه‌ردید، ئاره‌زووی رۆیشتنی رۆناڵدۆ له تیپه‌كه و فرۆشتنی له میركاتۆی هاوینه‌ی داهاتوودا ده‌كه‌ن. تۆڕه‌كه ئاماژه به‌وه ده‌كات، یاریزانه‌كانیش ئه‌مانه‌ن: ماركۆ ئه‌سینسیۆ، دانی سیبایۆس، لۆكاس ڤاسكێز، ماركۆ یۆرێنتی و ئیسكۆ.\nچه‌ند راپۆرتێكی رۆژنامه‌ڤانی باس له‌وه ده‌كه‌ن، رۆناڵدۆ له ماوه‌ی رابردوودا، پشتیوانی نیوه‌ی زیاتری یاریزانانی ریال مه‌دریدی له ژووری جلگۆڕین له‌ده‌ستداوه.\nله‌لایه‌كی دیكه‌وه، تۆڕی دیاریۆ گۆڵ رایگه‌یاند، ئه‌ستێره‌ی ئه‌رجه‌نتینی لیۆنێل مێسی، ئه‌فسانه‌ی بارسێلۆنای ئیسپانی، نهێنییه‌كانی ركابه‌ره هه‌میشه‌ییه‌كه‌ی كریستیانۆ رۆناڵدۆ، له ژووری جلگۆڕینی ریال مه‌درید ده‌زانێ.\nتۆڕه‌كه ئاماژه به‌وه‌ش ده‌كات، هه‌ندێ زانیاری له‌باره‌ی ره‌وشی رۆناڵدۆ له ماوه‌ی دوایی، له ژووری جلگۆڕینی مێرینگێ گه‌یشتووه‌ته مێسی. مێسی زانیوویه‌تی رۆناڵدۆ له‌گه‌ڵ به‌شێكی زۆری هاوتیپه‌كانی له ریال مه‌درید تووشی كێشه بووه، تۆڕی ناوبراو ره‌وشه‌كه به جه‌نگ له‌نێوان دۆن و هاوتیپه‌كانی له ریال وه‌سف ده‌كات.


ئەگەر ریفراندۆم نەكرا؟\nگریمان ریفراندۆم نەكراو هەر بە ژێردەستی و وابەستەیی عێراق ماینەوە، ئایا چی لە ژیان و گوزەرانی خەڵكی كوردستان دەگۆڕێت؟ خزمەتگوزارییەكانی پەیوەست بە ژیانی هاووڵاتیان باشتر دەبن؟ قەیرانی ئابووری و تەنگژەی سیاسیی دەرباز دەكەین؟ بەغدا مافە زەوتكراوەكانمان بۆ دەگەڕێنێتەوە؟\nوەڵامی ئەو پرسیارانە ئەوەندە زەحمەت نییە، بێدوودڵی، نەك رەوشەكە باشتر نابێ، بەڵكو زۆر لەوەی هەشمانە، لەدەستی دەدەین. هەتا بڕیاری سەربەخۆیی دوا بكەوێت، كێشە و ململانێی نێوانمان قووڵتر دەبنەوە و ئازارەكانمان زۆر زیاتر دەبن.\nهێزی كوردستان لە جیابوونەوە لە عێراقی عەرەبی و مەزهەبی دایە، كاتی ئەوەیە خەونی دێرینی سەربەخۆیی، لە كۆتایی هێنان بە پێكەوەژیانی درۆزنانەی كورد و عەرەب، بە مەنزڵ بگەیەنین.\nستراكچەری سیاسەتی پێكەوەژیان و پێكەوەبەڕێوەبردن كە لە ساڵی 1921 بە زۆرەملێ عێراقی لە سەر دامەزراوە، ئەمڕۆ نییە داڕووخابێت، بەڵكوو هەر لەدەستپێكەوە شكستی هێنا، لێ كۆمەڵگەی نێودەوڵەتی و دەسەڵاتدارانی قۆناخە یەك لەدوای یەكەكانی عێراق، نەیانویستووە و نایانەوێت ددان بەو شكستە گەورەیەدا بنێن.\nهەنووكە كە روومان لەو رووداوە مەزنەیە، رووداوێك نییە بچووك، رووداوێكە گرێدراوە بە ئاییندەی هەمووان، رووداوێكە كۆتایی بە ژیانی پاشكۆیەتی و ژێردەستەییمان دێنێ و بە جۆرێكی دیكه بە رووی دونیادا دەمانكاتەوە.\nدەبێ ئەوە بزانین، دوورخستنەوەی بەڕەی ئەو دەرفەتە مێژووییە لە ژێر پێی گەلانی كوردستان، نەك تەنیا دەمانكاتەوە ژێردەستە، بەڵكوو بۆ دەیان ساڵی دیكه دەمانگەڕێنێتەوە دواوە.\nسیاسەتی سڕینەوە و دژایەتیكردنی خەڵكی كوردستان لە عێڕاق، دەرفەتی چارەسەریی و پێكەوەژیانی زیاتری نەهێشتۆتەوە، عێراق شیاوی ئەوە نییە چیتر خەونەكانی خۆمانی لە سەر هەڵبچنین.\nبە گەڕانەوە بۆ راستییەكی سادە، لە رابردوودا و تا ئەمڕۆش زۆر لە نووسەر و رۆشنبیرانمان، كاتێك بە دیدێكی رەخنەگرانە، لە بێ دەوڵەتی كورد دواون، رەخنە لە رابەر و سەركردەكان دەگرن، بەو مانایەی دەرفەتگەلی مێژووییان لەدەستداون و ئیرادەی دروستكردنی دەوڵەتیان نەبووە.\nپرسیار ئەوەیە، ئایا بەدرێژایی مێژوو، هیچ قۆناخێك لە قۆناخی ئەمڕۆ گرنگتر و لەبارتر بووە بۆ دروستكردنی دەوڵەت؟ وەڵامی ئەو پرسیارە هێندە روون و ئاسانە، كەمترین شەرح و ماندووبوونی ناوێ. هەموو ئەو قۆناخە مێژووییانەی زەمینەی دروستبوونی دەوڵەتیان بە ئاستێكی كەم تێدا رەخساوە، بە قەد جارەكی قۆناخی ئەمڕۆ، هەڵگری دەرفەتی گونجاو و جێی بایەخ نەبوونە.\nرای گشتی، بە ئەوانەی نەیاری ئەو پرۆسەیەشن، ئەوە باش دەزانن گونجاوترین هەلی مێژوویی بۆ هەڵوەشاندنەوەی گرێبەستی بەزۆرەملێی مانەوەمان لە عێراقدا، قۆناخی ئەمڕۆیە.\nهەروەك هەموو ئەو هەوڵانەی بە ئامانجی شكستهێنان بەو پڕۆژە نیشتمانییە چارەنووسسازە لە ئارادان، هەڵسوڕێنەرانیان، خاوەنی خوێندنەوەی كورتبینانە و تێكدەرانەن، هەوڵێك نین سەرچاوەكەیان عەقڵ و لۆژیكەوە بێ و هەڵقوڵاوی ناخی تەندروست و مرۆڤدۆستانە بن.\nهەقە ئەو پرسیارە بكەین، بەڕاست دواخستنی ریفراندۆم لە بەرژەوەندی ئێمە دایە؟ بە دڵنیاییەوە ئەگەر سەركردایەتی سیاسیی كوردستان، بە هەر بیانوویەك و لە ژێر هەر گوشار و ناوێكەوە بێت، لەو بڕیارە چارەنووسسازە پاشگەز بێتەوە، هەڵەیەكی كوشندە دەكا و ئەنجامەكەشی بۆ هەتا هەتایە برینێكی قوڵدەبێ بە سەر جەستە و دەمارەكانی ئەو نەتەوەیە.


https://1baiser.com بۆچی ڕۆناڵدۆ یەكێك نییە لە گرانترین یاریزانانی جیهان؟ |\nHome سەرەکی بۆچی ڕۆناڵدۆ یەكێك نییە لە گرانترین یاریزانانی جیهان؟\non: كانونی دووه‌م 20, 2018 In: سەرەکی, وەرزشNo Comments\nلە لیستی گرانترین یاریزاناندا، ئەستێرە پورتوگالییەكەی ڕیاڵ مەدرید لە پلەی 49ی جیهاندایە\nئاژانس، بی بی سی:\nكریستیانۆ رۆناڵدۆ پورتوگالی لەهەریەك لەم دوو ساڵەی رابردوودا ژمارەی گۆڵەكانی زیاتر بوون لە 50 گۆڵ. هەروەها دوو وەرز لەسەریەك سەركردایەتیی یانەكەی كرد بۆ بەدەستهێنانی خولی یانە پاڵەوانەكانی ئەوروپا. لەوانەیش گرنگتر دوو ساڵە لەسەریەك دەبێتە باشترین یاریزانی جیهان، كەواتە پێویستە یاریزانێكی زۆر بەنرخ بێت و لانیكەم لەنێو 10 گرانترین یاریزانی جیهاندا بێت، ئەی وانییە؟\nبەپێچەوانەی هەموو ئەوانەوە، بەپێی راپۆرتێكی روانگەی تۆپی پێی سەر بە سەنتەری نێودەوڵەتی بۆ توێژینەوە وەرزشییەكان، كە بارەگاكەیان لە سویسرایە، كریستیانۆ رۆناڵدۆ نەك گرانترین یاریزان نییە، بەڵكو ناوی لەنێو 10 گرانترین یاریزانی جیهانیشدا نییە. نرخی ئەستێرەكەی ریاڵ مەدرید لەبازاڕدا بەرادەیەك هاتۆتە خوارەوە كە لەلیستی گرانترین یاریزاناندا پلەی 49ی لەسەر ئاستی جیهان داگیركردووە.\nلەلیستەكەی «روانگەی تۆپی پێ» دا، نیمار دا سیلڤای بەرازیلی ئەستێرەی پاریس سان جێرمان لەپلەی یەكەمدایە و بەرزترین بەهای لە بازاڕدا هەیە، دوای ئەویش لیۆنێل میسی ئەرجەنتینی ئەستێرەی بەرشەلۆنە دێت، پاشان هاری كینی ئینگلیزی ئەستێرەی تۆتنهام. كاتێك ئەم لیستە بەرچاوی هاندەرانی تۆپی پێ دەكەوێت، كەمێك رادەمێنن بەهۆی ئەوەی رۆناڵدۆ 48 یاریزانی لەپێشە و نرخەكەیشی لەئێستادا بە 96.6 ملیۆن یۆرۆ دەخەمڵێنرێت.\nئەمە لەكاتێكدایە ساڵی رابردوو رۆناڵدۆ لەپلەی حەوتەمی ریزبەندییەكەدا بوو.\nسایتی «بی بی سی» هەوڵیداوە لەرێگەی چەند خاڵێكەوە ئەو هۆكارانە روون بكاتەوە، كە رۆناڵدۆیان دابەزاندووە بۆ پلەی 49 لەو لیستە 100 كەسییەی روانگەی تۆپی پێ بڵاویكردۆتەوە\nخەمڵاندنی نرخی یاریزان لە بازاڕەكانی گواستنەوەدا لەسەر چەند پێوەرێك بەندە، یەكێك لە گرنگترین ئەو پێوەرانەیش بریتییە لە «تەمەن».\nرۆناڵدۆ پێدەنێتە 33 ساڵ تەمەنەوە، ئەمەیش بەو مانایە دێت كە خەریكە لەكۆتایی تەمەنی یاریكردنی نزیكدەبێتەوە (بەپێی راپۆرتی ناوەندە وەرزشییەكان، ناوەندی تەمەنی وازهێنانی یاریزانانی تۆپی پێ بریتییە لە 35 ساڵ).\nجگەلەوەیش لەرووی تیۆرییەوە ئەوە زانراوە، كە یاریزانانی تۆپی پێ لەگەڵ هەڵكشانی تەمەنیاندا زیاتر و زووتر تووشی پێكان دەبن و كاتی زۆرتریشیان دەوێت بۆ چاكبوونەوە. ئەمەیش یەكێكی دیكەیە لەو پێوەرانەی یانەكان حسابێكی زۆری بۆ دەكەن لەكاتی كڕینی یاریزاندا.\nرافائیل بۆلی، كە توێژەرێكی بەناوبانگی سەنتەرە نێودەوڵەتییەكەیە، لەلێدوانێكیدا بۆ بی بی سی دەڵێت «بەراستی لەوە تێناگەم كە بۆچی هەندێك كەس توشی سەرسوڕمان بوون لەم لیستە.. راستە رۆناڵدۆ یەكێكە لە ئایكۆنە دیارەكانی تۆپی پێ لەسەر ئاستی جیهان، بەڵام ئەو ئێستا خۆی بۆ ئاهەنگی لەدایكبوونی 33 ساڵەی ئامادەدەكات، بەمدواییەش ئاستی بەرەو دابەزین چووە، جگەلەوەش هەمیشە یاریزانە گەنجەكان بەهای زیاتریان لە بازاڕدا هەیە، بەڵام ئەگە راشكاوانە قسەبكەم پێموایە ئەو نرخەی بۆ رۆناڵدۆ خەمڵێنراوە بەراورد بەو تەمەنەی هەیەتی، نرخێكی زۆر بەرز و نایابە».\nئەو توێژەرە دەشڵێت «ئەگەر نیمار تەمەنی لە 25 ساڵ زیاتربوایە، هەرگیز پاریس سان جێرمان 222 ملیۆن یۆرۆی لە كڕینیدا خەرج نەدەكرد».\nرافائیل بۆلی نمونەی ئەوە دەهێنێتەوە، لەنێو لیستە 100 كەسییەكەدا، تەنها چوار یاریزانی تێدایە كە تەمەنیان لەسەروو 29 ساڵییەوە بێت، رۆناڵدۆ تەمەنی لەهەموویان زیاترە، سیانەكەی دیكەش بریتین لە میسی، سوارێز و هیگواین.\nدووەم بەتەمەنترین یاریزانی نێو لیستەكە لیۆنێل میسییە (30 ساڵ)، كە لەپلەی دووەمدایە و نرخەكەی بە 242.8 ملیۆن یۆرۆ خەمڵێنراوە، بۆ ئەمەیش رافائیل بۆلی باس لەچەند هۆكارێك دەكات.\nئەو دەڵێت «سەرباری جیاوازیی تەمەنی نێوانیان، كە یەكێكە لە خاڵە بەهێزەكان، لەهەمانكاتدا میسی لەم وەرزەدا ئاستی بەرزترە و گۆڵی زیاتریشی لە رۆناڵدۆ تۆماركردووە و هەروەها ئەسیستی زیاتریشی هەبووە».\n«بەپێچەوانەی رۆناڵدۆوە، میسی لەم وەرزەدا ئاستی دانەبەزیوە و بەردەوامە لە تۆماركردنی گۆڵ هاوشێوەی ساڵانی رابردوو.. بەڵام ئەمە لە رۆناڵدۆدا نابینرێت» رافائیل وادەڵێت.\nمانەوە لەگەڵ یانەكان\nیەكێكی دیكە لە پێوەرەكان بۆ خەمڵاندنی نرخی یاریزانەكان، بریتییە لە مەودای پەیوەستبوونی یاریزانەكە بە یانەكەیەوە.\nرۆناڵدۆ لە ساڵی 2009دا مانچستەر یونایتدی جێهێشت و پەیوەندیی بە ریاڵ مەدریدەوە كرد، ئێستایش دەنگۆی ئەوە هەیە بەرەو ئینگلتەرا یاخود فەرەنسا بڕوات لەكاتێكدا لە یاریكردن لەگەڵ ریاڵ مەدرید بەردەوامە. ئەمەیش ئەو مانایە دەدات بەدەستەوە كە نرخی ئەو یاریزانە دادەبەزێت و گۆڕانی بەسەردا دێت.\nئەمەیش هۆكارێكی زۆر سادەی لەپشتەوەیە، كە خۆی لە هەڵاوسانی گەورەی نرخی یاریزانەكاندا دەبینێتەوە. ئەگەر نرخی گرێبەستی گواستنەوەی رۆناڵدۆ لە 2009دا گرانترین بوبێت لەمێژوودا، ئەوا لە ئێستادا بۆتە شەشەم گرانترین گرێبەست.\nرافائیل بۆلی دەڵێت «ئەمە بەو مانایە نایەت، كە رۆناڵدۆ بەهایەكی كەمی لای یانەكەی هەیە، بەڵام راستییەكەی بەهۆی ئەوەی لەماوەی نزیكەی 10 ساڵدا هەر لەو یانەیەدا ماوەتەوە بۆیە هەلی ئەوەی نەبووە لەو ماوەیەدا گرێبەستی گرانتر ئیمزابكات».\n«ئەم هۆكارەش دەتوانێت ئەوەمان بۆ روون بكاتەوە كە بۆچی هیگواین لە پلەی 19دایە و لەو رووەوە پێش رۆناڵدۆ كەوتووە.. چونكە هیگواین لە 2016دا لە ناپۆلییەوە چووە یوڤنتۆس بەرامبەر 97 ملیۆن یۆرۆ، هەر بۆیە ئێستا نرخەكەی دەگاتە 135 ملیۆن یۆرۆ و پێش رۆناڵدۆ كەوتووە» بەوتەی رافائیل بۆلی.\nبەوپێیەی تۆپی پێ یارییەكی بە كۆمەڵە، هەربۆیە ئاست و ئەنجامی یانەكان كاریگەرییان لەسەر نرخی خەمڵێنراوی یاریزانەكانیش هەیە.\nئەگەرچی ریاڵ مەدرید بووە یەكەم یانە لە نوسخەی نوێی چامپیۆنس لیگدا دووجار لەسەریەك نازناوەكە بباتەوە، بەڵام لەئێستادا ئەو یانەیە بەدەست خراپیی ئەنجامەكانیەوە دەناڵێنێت لە لالیگادا، بەجیاوازییەكی زۆر كەوتونەتە دوای بەرشەلۆنەی یەكەمی ریزبەندیی، بەشێوەیەك هیوایەكی ئەوتۆیان بەبردنەوەی نازناوی ئەم وەرزە نەماوە.\nرافائیل بۆلی دەڵێت «ئەدای یانەكان كاریگەرییان لەسەر نرخی خەمڵێنراوی یاریزانەكان هەیە، لەم وەرزەدا ریاڵ مەدرید بەكۆی گشتی 1.77 خاڵی لەهەر یارییەكدا بەدەستهێناوە، بەپێچەوانەی وەرزی رابردوو كە تاكو ئەم كاتانە 2.05 خاڵی لەهەر یارییەكدا بەدەستهێنابوو».\nبەڵام وەك رافائیل بۆلی دەڵێت، هەموو ئەمانە بەو مانایە نایەن كە رۆناڵدۆ بەنرخێكی كەم پەیوەندیی بە یانەیەكی دیكەوە بكات، بەڵكو وەك ئامارەكان دەریانخستووە موچەی ساڵانەی رۆناڵدۆ تاكو ساڵی رابردووش گەیشتۆتە 58 ملیۆن دۆلار، جگەلەوەش تاكو سێ ساڵی دیكەش گرێبەستی لەگەڵ یانەی شاهانەدا هەیە.


شیراز، شاری ڕەنگاو ڕەنگی عاریفان و بەهەشتی شاعیران - تۆڕی میدیایی خەڵک\nشیراز، شاری ڕەنگاو ڕەنگی عاریفان و بەهەشتی شاعیران\nشیراز شارێكی سەرنجڕاكێش لە بواری سروشتی و مێژوویی كە ئەم تایبەتمەندیانە لە شارەكانیتری ئێرانی جیادەكاتەوە.\nشیراز، بەهۆی جوانییەكانییەوە سەرنجی گەشتیاران ڕادەكێشێت و بە شاری عاشقان و شاعیران ناسراوە، هەروەها لە بواری فەرهەنگ و شارستانییەت، كەشوهەوا و شوێنە سروشتییەكانەوە بەناوبانگە.\nشوێنە سروشتی و مێژووییەكان، خواردنی بەتامی ناوچەیی و فالوودەی بەناوبانگی شیراز هەموو ئەمانە بووەنەتە هاندەری گەشتیاران بۆ سەردانی شارەكە.\nحافزییە یان مەزاری حافز، بەناوبانگترین شوێنی گەشتیاریی شیراز\nحافیز یەكێك لە بەناوبانگتری شاعیرانی ئێران و ناسراو لە هەموو جیهان، كە جگە لە چێژ وەرگرتن لە شیعرەكانی، پاش مەرگی خۆی مەزارەكەشی بووەتە شوێنی حەوانەوەی هەزاران گەشتیاری ئێرانی و بیانی.\nلەنێو هەموو بینا ڕەنگاوڕەنگەكانی شیراز، مەزاری حافز بەناوبانگترینە و بەهۆی پێگەی ئەم شاعیرە لە ناو خەڵكی ئێران، سەردەمانێكە بووەتە میوانداری گەشتیاران و لە ڕیزی ئاسەواری نەتەوەییشدا تۆمار كراوە.\nمەزاری حافز لە یەكێك لە قەرەباڵغترین شەقامەكانی شاردایە، شێوازێكی تایبەتی هەیە و سوود لە ڕەنگەكانی شین، سوور، ڕەش و سپی و قاوەیی وەرگیراوە. بەهۆی بوونی شیعرە عاریفانییەكانەوە، شوێنی مەزارەكەشی ڕەنگ و بۆنی عیرفانی هەیە و هەر یەك لە ڕەنگەكان سمبولێكی تایبەتن و بە ئەنقەست سوودیان لێوەرگیراوە.\nسەعدی یەكێكیتر لە شاعیرە بەناوبانگەكانی ئێرانە كە خەڵكی شیراز بووە و ئیستاش گۆڕی ئەو، ساڵانە دەبێتە میوانداری خەڵكێكی زۆر كە لە ناوخۆ و دەرەوەی وڵات.\nهەروەها كورشی گەورە پیاوی مێژووی ئێرانە، كە لە هەموو سەردەمەكاندا لە لایەن ئێرانییەكانەوە ڕێزی بۆ دانراوە و لەناو هەموو نەتەوە و ئایینەكاندا پێگەی تایبەتی هەیە، ئەوەش بووەتەهۆی ئەوەی مەزارگەی كورش ببێتە یەكێك لە شوێنە گەشتیارییەكانی شیراز و ساڵانە گەشتیارێكی زۆر سەردانی ئەو شوێنە تایبەتە بكەن.\nئەم مەزارگەیە پێشتر لەنێو باخە پاشاییەكاندا بوو و لە هەموو شوێنێكەوە، ئەم بینا جوانە خۆی دەنواند.\nهەر لە شاری شیراز، تەختی جەمشید باشترین بینای مێژوویی شیرازە و تەمەنی دەگەڕێتەوە بۆ 518 ساڵ لەمەوپێش كە بە فەرمانی داریوش، شای هەخامەنش بنیات نراوە.\nبەپێی وتەی مێژوونووسان، ناوی سەرەكی ئەم شوێنە “پارسە” و دیارە كە لە سەردەمێكیشدا ناوی “سەد ستوون” بووە، پاش بە دەسەڵات گەیشتنی جەمشید، خەڵكی ئێران ئەو شوێنەیان بە تەختی جەمشید ناو نا، ئەورووپییەكانیش پێیاندەوت پێرسپۆلیس واتا شاری پارسییان.\nهەروەها مەزاری شێخ شوجاع، مەزاری خاجوی كرمانی، باخی حەوت تەنانی شیراز، مەزاری عاریفان، شا چرا، بازاڕی وەكێڵ، سەرای موشیر، مزگەوتی وەكیل، حەمامی وەكیل، باخی جەهان نەما، مزگەوتی عەتێق، دەروازە قورئان، عەمارەت دیوانخانە، میراتی جیهانی پاسارگاد یەكەمین پایتەختی هەخامەنش، مۆزەی پارس، مزگەوتی نەسیرئەلمولك، ئەرگ كەریمخانی، باخ نارنجستان، ماڵی زینەتەلمولك، باخی دڵگوشا و باخی ئێرەم بەشێك لە شوێنە گەشتیارییەكانی ئەو شارەن.\n39 هەزار گەشتیار چوونەتە هەولێر


ترامپ: بەتوندی ڕووبەڕووی کردەوەکانی ئێران دەبینەوە – RojNews.News\n25/02/2020 - 7:58:07 pm\nسێشەممە, 21 ماي 2019 – 10:19 ڕۆژنیوز – ناوەندی هەواڵەکان\nدوێنێ ئێوارە دۆناڵد ترامپ، سەرۆک کۆماری ئەمریکا پێش سەردانەکەی بۆ ویلایەتی پەنسلڤانیا، لە کۆشکی سپی کۆنگرەیەکی ڕۆژنامەنووسی بەڕێوەبرد و وەڵامی پرسیاری ڕۆژنامەنووسانیدایەوە.\nسەرۆک کۆماری ئەمریکا، وتی: هەڵسوکەوتی ئێران دوژمنکارانەیە، ئەگەر دژی بەرژەوەندییەکانمان کردەوەیەک ئەنجامبدات، بەتوندی ڕووبەڕووی دەبینەوە، جەختیشی لەوەکردەوە کە “ئەگەر ئەوان ئامادەبن دانوستانیان لەگەڵ دەکات، بەڵام ئێستا هیچ دانوستانێک لە ئارادا نییە”.\nترامپ ئەوەشی وت کە “لەسەر ئێران پێویستە چاوەڕێی بکەین بزانین چی ڕوودەدات، بەڵام زۆر دوژمنکارانە هەڵسوکەوت دەکەن، ئێران بەڕاستی پشتیوانی ژمارە یەکی تیرۆریزم بووە”.\nلە بەردەوامی قسەکانیدا ترامپ وتی: “وای دەبینم کە ئەگەر ئێران دەست بۆ کارێک بەرێت، هەڵەیەکی گەورەی کردووە، چونکە ڕووبەڕووی هێزێکی یەکجار گەورە دەبێتەوە، هوشداریشیدایە ڕێبەرانی ئێران و وتی: “تا ئەوکاتەی خۆیان بۆ دانوستان ئامادە نەکەن، با داوای دانوستان نەکەن”.\nئەم وتانەی ترامپ دوای ئەوە دێت دوێنێ محەمەد جەواد زەریف، وەزیری دەرەوەی ئێران ڕوو لە ترامپ وتبوی: “تیرۆریزمی ئابووری و هەڕەشەی کۆمەڵکوژی، کۆتایی بەکاری ئێران ناهێنێت، هیچکات هەڕەشە لە ئێرانی مەکە، ڕێزگرتن تاقیبکەرەوە، وەڵام وەردەگری”.\nبزووتنه‌وه: کونسوڵى ئێران به‌ڵێنى به‌دواداچونیدا بۆ کێشه‌ى ئاوى زێى بچوک


کاردانەوەی ئاژانسی نێودوڵەتی وەزی ئەتۆمی بە هەنگاوی چوارەمی بەرجامی ئێران\nئاژانسی نێودەوڵەتیی وەزی ئەتمی لە ئامادەبوونی پشکێنەرانی ئەو ناوەندە لە ئێران بۆ چاودێریی چالاکیگەلی کە پاش هەنگاوی چوارەمی کەمکردنەوەی پابەندییەکانی تاران بە بەرجام ئەنجام دەدرێت، هەواڵی دا.\nکاردانەوەی جیهان بە کەم کردنەوەی بەڵێنە ناڤۆکییەکانی ئێران\nڕاگەیاندنی بڕێک وردەکاری پێوەندیدار بە هەنگاوی چوارەمی بەرجامی ئێران لە گەڵ کاردانەوەی بەربڵاوی جیهانی لە لایەن هەندێک لە وڵاتانی ئەورووپی و نائەورووپی بەرەوڕوو بووەتەوە.\nعومران خان بۆ ناوبژیگەری نێوان ئێران و عەرەبستان دەێتە تاران\nسەرۆک وەزیرانی پاکستان بڕیارە رۆژی شەممە بە مەبەستی ناوبژیگەری لە نێوان ئێران و عەرەبستان بە فەرمی سەردانی ئێران بکات.\nبە بڕیاری دەسەڵاتی دادی ئێران؛\nسزای ۵ ساڵ زیندان بۆ براکەی حەسەن ڕۆحانی دەرکرا\nوتەبێژی دەسەڵاتی دادی ئێران رایگەیاند کە سزای ۵ ساڵ زیندان بۆ حسێن فەریدوون برای حەسەن ڕۆحانی دەرکراوە.\nبۆ بەشداریی لە کۆبوونەوەی نەتەوە یەکگرتووەکان؛\nسەرۆک کۆماری ئێران سبەینێ بۆ بەشداریی لە حەفتاد و چوارەمین کۆبوونەوەی مەکۆی گشتی ڕێکخراوەی نەتەوە یەکگرتووەکان سەردانی نیۆیۆرک دەکات.


رێککەوتنەکەی ئیسرائیل و ئیمارات چی لە هەگبەدایە؟ | KURDPLAT\nرێککەوتنەکەی ئیسرائیل و ئیمارات چی لە هەگبەدایە؟\nکوردپلات 8/15/2020 03:48:00 م ليست هناك تعليقات\n١٣ی ئابی ٢٠٢٠، دۆناڵد ترەمپ سەرۆک کۆماری ئەمریکا ڕایگەیاند، ئیسرائیل و ئیمارات بە مەبەستی پەیوەندی دیپلۆماتیک و هاوکاریکردنی زیاتر لە بوارەکانی پاراستن و ئابووری و تەکنۆلۆژی و سەرمایەداری، گەیشتوونەتە ڕێککەوتن. ئەمەش دەنگۆیەکی زۆری بەدوای خۆیدا هێنا لە جیهاندا.\nترەمپ لە بەیاننامەیەکدا ڕایگەیاند کە بنیامین ناتانیاهۆ سەرۆک وەزیرانی ئیسرئیل، محەمەد بن زاید وەلیعەهدی ئەبوزەبی، هیواخوازی ئەوەن ئەم دەستکەوتە مێژووییە ببێتە هۆی سەقامگیری لە ڕۆژهەڵاتی ناوەڕاستدا.\nناتانیاهۆ سەرۆک وەزیرانی ئیسرائیل، ئەم ڕێککەوتنەی بە دەستکەوتێکی مێژوویی و گەورەترین گۆڕانکاری لە ناوچەکەدا لەچەند ساڵی ڕابردوودا وەسف کرد.\nلەم ڕێککەوتنەدا ناتانیاهۆ چاوپۆشی لە بەشێک لە خاکی فەلەستین دەکات، باس لەوە دەکرێت بەم کارە ناتانیاهۆ کە ڕووبەڕووی ڕەخنەی توندی ناوخۆیی بووەتەوە، دەتوانێت دەنگی خەڵکە میانڕەوەکەی ئیسرائیل بەدەستبهێنێت کە خوازیاری"دەستهەڵگرتن لە زەوی لەبەرانبەر گەیشتن بەئاشتی لەگەڵ عەرەبەکانن".\nبەڵام ئەوەی جێی سەرنجە ناتانیاهۆ لە پەیامێکی تەلەفزیۆنیدا بەزمانی عیبری گوتبووی:"بەهەماهەنگی تەواو لەگەڵ ئەمریکا، بەرنامەکەی من بۆ گرتنی خاک هیچ گۆڕانکاری تێدانەکراوە."هەندێک لە چاودێران دەڵێن ئەم قسەیە بەمانای ئەوەیە وەستاندنی گرتنەوەی خاک لەلایەن ئیسرائیلەوە کاتییە.\nکاردانەوەی وڵاتان لەسەر ئەم ڕێککەوتنە چیە؟\nئێران و تورکیا ڕەخنەیان لەم ڕێککەوتنە گرتووە و نیگەرانن لێی، ئەردۆگان سەرۆک کۆماری تورکیا ڕایگەیاند، پێداچوونەوەیەک بەپەیوەندی خۆیان لەگەڵ ئیمارات دەکەن و لەوانەیە پەیوەندییان لەگەڵ ئەم وڵاتە بپچڕێنن. بەڵام میسر یەکێکە لەو وڵاتانە کە ئەم هەنگاوە بەئەرێنی وەسف دەکات، هاوکات عومانیش وڵاتێکی دیکەیە کە پشتیوانی خۆی ئەم ڕێککەوتنە ڕاگەیاند. فەلەستینییە توندڕەوەکانیش ئەم کارە بە خیانەت بە ئامانجەکانی فەلەستین ناودەبەن.\nلەدوای پەیوەندی میسر(١٩٧٩) و ئوردن(١٩٩٤)، ئیمارات سێیەم وڵاتی عەرەبییە کە لەگەڵ ئیسرائیل دەکەوێتە پەیوەندی سیاسییەوە. هەرچەندە لەساڵانی ڕابردوودا پەیوەندی بەشێک لە وڵاتانی عەرەبی ڕووی لە باشبوونەوە کردووە و دەگوترێت کە پەیوەندی نافەرمی لەنێوانیاندا هەیە.\nڕێککەوتننامەی نێوان ئیسرائیل و ئیمارات؛ شوێنی خاڵیی ئێران پڕ دەکرێتەوە؟\nپەیوەندی نێوان ئیسرائیل و ئێران پێش شۆڕشی ئیسلامی ئێران لە ساڵی ١٩٧٩، بەجۆرێک بوو کە دوژمنایەتی کردنی وڵاتانی عەرەبی لەگەڵ ئیسرائیل، بووبووە هۆی لەیەکتر نزیکبوونەوەی ئێران و ئیسرائیل. کەچی ئێستا دوژمنایەتی ئێران و ئیسرائیل، بووەتە هۆی دروستبوونی پەیوەندی دۆستانە لە نێوان ئیسرائیل و وڵاتانی عەرەبی.\nوڵاتی ئیسرائیل چەند دەیەیە کە وێڕای ئەوەی بەدوای هاوبەشێکی سیاسی دەگەڕێت، هاوکات بەدوای هاوبەشێکی بازرگانیشە لە ڕۆژهەڵاتی ناوەڕاستدا.\nپێش شۆڕشی ئیسلامی لە ئێران، ئیسرائیلییەکان گرنگترین بازرگانان و بەڵێندەری بواری نەوت و بیناسازی و ڕێگەوبان بوون لەناو وڵاتی ئێراندا.\nئێستاش ئیمارات دەبێت بە ئێرانێکی دیکە بۆ وڵاتی ئیسرائیل بۆ کارووباری بازرگانی و کۆمپانیاکانیان.\nپێش ئەم ڕێککەوتنەش بازرگانە ئیسرائیلییەکان لە ئیماراتدا بەڕەگەزنامەی وڵاتانی دیکەوە لە ئیماراتدا لەبواری بازرگانیدا چالاک بوون، بەڵام بەهۆی دروستبوونی ئەم پەیوەندییە دیپلۆماسییەوە ڕێگە بۆ کۆمپانیا ئیسرائیلییەکان خۆشدەکات، تاوەکو شوێنی ئێران بۆ ئیسرائیل بگرنەوە، لە کاتێکدا نەیانتوانی ئەم شوێنە بە میسر و ئوردن بەباشی پڕبکەنەوە.\nهێڵی بۆری نەوتی "ئیلات-ئەشکلۆن"ی ئیسرائیل کە کاتی خۆی لەسەردەمی شای ئێران نەوتی ئێرانی بۆ ئەوروپا دەگواستەوە، ڕەنگە ئێستا ئەم بۆرییە نەوتییەی ئیسرائیل بۆ گواستنەوەی نەوتی ئیمارات بەکاربێت. ئەمە لەکاتێکدا کە لەئێستادا وڵاتانی خاوەن نەوتی کەنداو، نەوتەکانیان بەڕێگەی دژواردا دەگەیەننە ئەوروپا.\nڕاستە ئیسرائیل بۆ پەیمانی ئاشتی لەگەڵ ئیمارات چاوپۆشی لە هەندێک خاکی فەلەستین کردووە، بەڵام ئەم پەیمانە ئیسرائیل دەخاتە ناو بازاڕێکی پڕ لە قازانجی وڵاتی ئیماراتەوە، بەڵکو لەوەش زیاتر ئەم پەیمانە ئیسرائیل نزیکتر دەکاتەوە لەدەستگەیشتن بە کەنداو و ئەمەش لە هەمووشتێک زیاتر ئێران نیگەران دەکات.\nئێران پەیوەندی نێوان ئیسرائیل و ئیماراتی بەکارێکی گەمژانە وەسف کرد. لەڕێگەی بەیانێکی فەرمیدا لەڕێگەی وەزارەتی دەرەوەی خۆی، ڕایگەیاند کە ئەم پەیمانە " خەنجەرلێدانە لەپشتەوە لە خەڵکی فەلەستین".\nهۆشداری ئەوەشی داوەتە ئیمارات، کە ئەگەر ئیسرائیل لەئەنجامی ئەم ڕێککەوتنەدا دەستوەردان لە کارووباری کەنداودا بکەن، ئەوا دەوڵەتی ئیمارات و دەوڵەتەکانی هاوەڵی دەبێت بەرپرسیارێتی هەموو پاشهاتەکانی ئەم هەنگاوە بگرنە ئەستۆ. ڕاشیگەیاند ئەنجامی ئەم ڕێککەوتنە دەبێتە هۆی فراوانبوونی بەرەی دژەئیسرائیلی.\nئەم ڕێککەوتنە دەرئەنجامی چیە؟\nئەم ڕێککەوتنە دۆناڵد ترەمپ سەرۆکی ویلایەتە یەکگرتووەکانی ئەمریکا ڕایگەیاند و بەنێوەندگیری ئەمریکا بووە. ترەمپ لەچوارچێوەی"ڕێککەوتنی سەدە"دا بەدوای چارەسەری کێشەی فەلەستین بوو و وا دەردەکەوێت ئەم ڕێککەوتنەی ئیمارات و ئیسرائیل یەکەم دەستکەوتی بەرچاوی ئەم پلانە بێت.\nوەک لە ڕۆژنامەی ئەمریکی نیویۆرک تایمزدا هاتووە ئەم ڕێککەوتنەی ئیمارات و ئیسرائیلی بە "بوومەلەرزەی جیۆپۆلەتیکی" ناوبردووە و ئەم ڕێککەوتنەی وەک هەنگاوێکی ترەمپ داناوە لەچوارچێوەی چارەسەرکردنی کێشەی ئیسرائیل و فەلەستین.\nوەک چۆن لە بەیاننامەکەدا هاتووە هەردوو وڵاتی ئیسرائیل و ئیمارات پەیوەست دەبن بە پلانەکەی ئەمریکا بەناوی"بەرنامەی ستراتیژی بۆ ڕۆژهەڵاتی ناوەڕاست".


کچان پانۆرامای ژان و ژیان – Knwe.org\nسەرەکی » ئاراستە » کچان پانۆرامای ژان و ژیان\nکچان پانۆرامای ژان و ژیان\nژن و پیاو ئەو بوونەوەرن که به پێ چۆنیەتی هەڵسەوکەوتیان داب و نەریتەکانیان دەر ئەخەن و مانای پێ ئەبەخشن. کاتێ روو لە هەر کۆمەڵگایەک ئەکەین، پێش هەموو شتێک لەگەڵ نەریتە گشتییەکان رووبەروو ئەبینەوە، که پێناسەیەکی گیشتیمان به دەست ئەدا. بەڵام کاتێک کە بە وردی له ژیانی هەر تاکێک ئەکۆڵینەوە، بۆمان دەرئەکەوێ لە ناخی نەریتە گیشتییەکاندا هەر تاکێکیش هەڵگری تایبەتمەندییەکە کە لە تاکەکانی دیکەی کۆمەڵگای جیا دەکاتەوە. ماوەی چەندین ساڵە کە باس لە کێشەکانی ژنان ئەکرێ و له لایەن شارەزایانی بواری ژنانەوە دەستنیشان ئەکرێن و قسەیان لە سەر ئەکرێ. بۆ هەمووان ئاشکرایه کە کێشەکانی ژنان، کێشەی سەرەکی هەموو کۆمەڵگای مرۆڤایەتییه و تا ئەو کێشەگەلەش چارەسەر نەکرێن، ناتوانین باس لە ئازادی کۆمەڵگا بکەین. جیا لەمانە ئەزانین کە زۆربەی نەهامەتییەکانی ژنان هەر لە بنەڕەتەوە بە هۆی سیستمی زاڵی کۆمەڵگاوە واتە سیستمی پیاوسالار خوڵقاون. ئەگەر سەیری ئیستە و رابردووی خۆمان بکەین، ئەبینین کە رێژەی تاوان، کوشتن، دەستدرێژی و توندوتیژی، خۆ سووتاندن، لەشفرۆشی، خەتەنە کردن و ئێعتیاد و دەیان خەساری دیکە بەردەوام روو لە زیاد بوون‌دایه و برینەکان نەک به پێ پێویست سارێژ نابنەوە بەڵکوو قووڵ و قووڵتر ئەبن.\nکاتێ کە دینی ئیسلام هاتە نێو کۆمەڵگای ئینسانییەوە سوننەتە دواکەوتووەکانی نەزانین، واته جاهلیەت، سەبارەت بە مافی ژن، لە نێو خۆی‌دا گوم و گۆڕ کرد. مافی خاوەن دەسەڵات لە ناو برا، ئەوەی کە مافی خۆیان بوو زۆر و بە سەختی ئەیانتوانی بە دەستی بێرن. خەڵکی خۆیان لە نەزانین ئەدا و قەبووڵیان ناکرد کە پیاو و ژن پێکەوە بەرابەرن و هیچکامیان بە سەر ئەوی‌تریانە مافی جیاوازی و فێرکردنی نییه. خودایش پییان وتی: «ٳن ٲکرمکم عند الله ٲتقیکم». (بە راستی چاکترینی ئێوە له لای خودا، خواناس‌ترینتانە).فەرهەنگ و داب و نەریتێکی دیکە کە لەگەڵ بناغه و ئەسڵی دین‌دا یەک ناگرن، ئەم باوەڕە نادروستەیە سەبارەت به تەڵاق و جیایی و ژن هێنانی دووان و سییان و چوار، بێ ئەوەی هیچ مەرجێکی مرۆڤایەتی لەبەرچاو بگیرێت، به شوو دان و ژن هێنانی کچان و کوڕان به زۆرەمڵی و گەورە بە بچووک کردنیان، پێش چاو خستنی شەرع و دین له کێشەی ژن بە ژن‌دا، کڕین و فرۆشتنی ژنان، ژن له جیاتی خوێن، توند و تیژی دژ به ژنان، لێدان و بێ حورمەتی و کۆ کردنەوە و کونتروڵی بێ ئەندازەی ژنان، هەموویان چیرۆکی نابەرابەری فەرهەنگێکە له ئێران و کوردستان‌دا کە پێویست به رەچاو کردنی هەموولایەنەی ژیانی ژنانی ئێران و کوردەواری هەیە. له هەر روانگەیکەوە کە بیری لێ بکەینەوە، ژن ئەیتوانی رووبە پێشکەوتن بڕوات؛ بەڵام بە داخەوە کۆمەڵگای پیاوسالاری بوو بە مانع سەر رێگای پێشکەوتنی ژنانی هۆنەروەر و پێک هێنەر و رۆشن‌بیر، بە تایبەت ژنانی شاعیر. و بە راستی کە بە بۆنەی هەڵسووکەوتی کۆمەڵایەتی تایبەت کا لە کۆمەڵگا و وڵاتی ئێمەدا بوو، ژنانی شاعیر دەرفەت و مەیدانێ بۆ وەروخستنی هۆنەر و شیعرەکانی خۆیان نەئەدۆزیەوە. هەمیشه دەبوایه له پشتی پەرده و له کونجی ماڵدا شاراوە بوایەن. بە هۆی داب و نەریتەکانی نێو کۆمەڵگا، ژنان نەیانئەتوانی و نەئەبوا! بۆ گوڵ کردنی هەست و هۆنەریان دەرفەتێک بەدەست بهێنن. هەمیشە پێنووس له دەستی پیاوان بوو و ژنیش چاوەڕوانی دەستی نیزامی پیاوسالارانە بوو.\nلە نیزامی پیاوسالارانە تا پێش شۆڕشی سەنعەتی له ئۆرووپادا بابەتە گرینگەکان لای ژنان، زیندوو مانەوە بوو، بۆ تەواوی ژیانیان و خۆشەویست بوونیان و مناڵ بوونیان(بە تایبەت کوڕ بوونیان)، هەر وەکوو فردوسی ئەڵێ: «زنان را بود در جهان یک هنر، نشینند و زایند شیران نر». هەروەها ئەم شاعیرە لە بەرابەر ژنێک کە ترسی دابووە بەر خۆی و له عیشقێکی قەدەغه قسەی کردوو، کارێک کە پیاوان هەمیشه تێیدا ئازاد بوون، وەها تووڕە ئەبێ کە ژن و ئەژدیها وەک یەک دائەنێ: «زن و اژدها هردو در خاک به جهان پاک از هر ناپاک به».\nپاش شۆڕشی سەنعەتی، هەرچەند پیاوان و ژنان له ئێراندا لە ژێر فشاری جیهانی، پێیان بە مۆدێرنیزم دانا بەڵام هەرگیز دڵیان پێ نەدا و لە پاشمله خەریک ململانی کردن لەگەڵ مۆدێرنیزم‌دا بوون، لەگەڵ هاتنی کتێبخانە و زۆر کردن بۆ دەرس خوێندن، کچانی لاو لەگەڵ مۆدێرنیزم‌دا ئاشنا بوون، فێری زانیاری و عیلمی رۆژ بوون بەڵام سوننەت خوازەکان هەمیشه له مۆدێرنیزم ئەترسان.\nکۆمەڵگای باوکسالاری: کوشتنی ژنان بە ناو نامووسەوە\nکوشتن به ناوی نامووسەوە نەریتێکی خێڵەکیه کە رەگ و ریشەی لە سیستمی باوکسالاری‌دا هەیه. هەندێک مرۆڤ‌ناس پێیان وایه کە سیستمی باوکسالاری لەگەڵ سیستمی موڵکایەتی‌دا به دونیا هات. واتە کاتێک پیاو بۆ مانەوەی خۆی پێویستی بەوە بوو کە پارچە زەوییەک بکاتە هی خۆی و بیکێڵێ، ژنیش بوو بە یەکێک لەو شتانەی کە بوو بە موڵکی پیاو و مافەکانی زەوت کرا. لە سیستمی باوکسالاری‌دا ئەوە پیاوە کە بڕیار ئەدات لەسەر ئەو بەها و نەریتانە کە پێویستە له کۆمەڵگادا چاودێری\nپێ بکرێن. زۆربەی نەریتەکانی کۆمەڵگای باوکسالاریش بە قازانجی پیاوانە.\nبە گیشتی باس لە کێشەکانی ژنان کرا بەڵام ئەو کێشەی کە زۆرتر ئەبێتە هۆی مەترسی کۆمەڵگا و مروڤەکان، کێشەی خۆکوژی و خۆ سووتاندنی ژنانە.\nخۆکوژی کردار یان هەڵسوکەوتێکی وشیارانەیە کە مروڤ بۆ سڕینەوەی جەستەی خۆی به کاری ئەبات. خۆکوژی وەک خەسار و کێشەیەکی کۆمەڵایەتی به ئەژمار دێ که ئەبێتە هۆی لاواز بوونی هێزی چالاکی کۆمەڵگا و تەندرووستی مرۆڤ و کۆمەڵگا ئەخاتە مەترسییەوە. هۆکارە جۆر به جۆرەکانی وەک دەروونناسی، بیولۆژی و کۆمەڵایەتی له کەم کردنەوە یان پەڕە پێدانی ئەم خەساره کۆمەڵایەتییه رۆلی تایبەت ئەگرێ. به پێی ئەو راپۆڕتانەی کە ساڵانە له پێوەندی لەگەڵ دیاردەی خۆکوژی بڵاو ئەبێتەوە، ئەم خەساره کۆمەڵایەتییه کە بەشێکی کوردستانی لە خۆی گردووه و تەندرووستی مروڤەکان و کۆمەڵگای کوردی خستووە مەترسییەوە، سێزدەهەمین هۆکاری مردن له جیهانە و هەروەها سێزدەهەمین هۆکاری مردنی خەڵکانی تەمەن (پانزدە تا سی وچوار) ساڵە. بۆیه خەسارناسان و پسپۆڕانی بواری خەسارە کۆمەڵایەتییەکان گرینگی پێ ئەدەن و بەردەوام لێکۆڵینەوە و شرۆڤەی لە سەر ئەکەن.\nزۆربه‌ی کۆمه‌ڵناسان خه‌ساره کۆمه‌ڵایه‌تییه‌کان خۆکوژی به سێ ده‌سته دابه‌ش ئه‌که‌ن؛\n٭ هۆکاری خه‌سارناسی(نه‌خۆشی ده‌روونی و جه‌سته‌یی و نه‌خۆشیه نه‌فسیه‌کان).\n٭ هۆکاری ئابووری(ده‌توانین له‌م په‌یوه‌ندیه‌دا ئاماژه به بێکاری، کێشه‌ی ئابووری و له ده‌ست چوونی پێگه‌ی کۆمه‌ڵایه‌تی به‌م هۆیه‌وه بکه‌ین).\n٭ هۆکاره سۆزداریه‌کان(شکەست له بواری خوێندن، شکست له خۆشه‌ویستی، له ده‌ست دان و مردنی یه‌کێک له ئه‌ندامانی نێزیکی بنه‌ماڵه، شه‌ڕ و تێکهه‌ڵچوونی ئه‌ندامانی بنه‌ماڵه که زۆر جار توند و تیژی لێ ده‌که‌وێته‌وه).\nبه داخه‌وه به هۆی بوونی سیستمێکی پیاو سالاری له کوردستان که داب و نه‌ریتی دواکه‌وتوانه خۆی خستۆته ناو هه‌موو قوژبنێکی ژیانی تاکه‌که‌سییه‌وه ژنان ده‌که‌ونه به‌ر توندترین شێوازه‌کانی توند و تیژی و هه‌ر به‌و پێه‌و و دوای بێ هیوا بوون له ژیان ده‌ست ده‌ده‌نه کرده‌وه‌ی خۆکوژی و له ئاکام‌دا جه‌سته‌ی خۆیان ده‌سڕنه‌وه.\nیه‌کێک له‌و دیارده مه‌ترسیدارانه‌ی له کوردستان باوه و ژنانی کورد بۆ سڕینه‌وه‌ی جه‌سته‌ی خۆیان که‌ڵکی لێ وه‌رئه‌گرن ئاگره.\nبەڵام بۆچی ئاگر؟!\nعەتا نەهایی ئەڵێ: «له خۆوه نییه که خۆکوژی ژنان له کۆمه‌ڵگای ئێمه‌دا به زۆری خۆسووتاندنه. کاتێک وه‌بیر خۆمانی بێنینه‌وه که کێشه‌ی ژن له کۆمه‌ڵگادا به زۆری کێشه‌یه‌که که له جه‌سته‌یه‌وه سه‌رچاوه ئه‌گرێ. جه‌سته له‌م کۆمه‌ڵگانه‌دا دیارترین نیشانه‌ی ژن بوونی ژنه‌و نمایشی ژنانه‌یی ئه‌کات. هه‌موو ئه‌و تاوانانه که به‌رامبه‌ری ئه‌کرێ به هۆی جه‌سته‌وه‌یه‌تی. کاتێک ژن بیر له‌وه ئه‌کاته‌وه وه‌رگرتن و وه‌رنه‌گرتنه‌کانی له لایه‌ن کۆمه‌ڵه‌وه، به تایبه‌ت له لایه‌ن ره‌گه‌زی به‌رامبه‌ریه‌وه، وه‌رگرتن و وه‌رنه‌گرتنه له‌به‌ر جه‌سته، ئه‌وسا زیاتر له هۆی هه‌ڵبژاردنی ئاگر بۆ خۆکوژی و نه‌فره‌ت کردنی له جه‌سته‌و ناحه‌ز کردنی جه‌سته‌ی ئه‌گه‌ین.\nله‌م جۆره کۆمه‌ڵگانه‌ی وه‌ک کۆمه‌ڵگای ئێمه‌دا، مرۆڤ به‌ر له مرۆڤ بوونی ژن یان پیاوه. به زمانێکیتر ئه‌وه ژن بوون یان پیاو بوونی مرۆڤه، که به‌ر له تواناکانی جێگه و ئاست و راده‌ی مرۆڤ بوونی له کۆمه‌ڵگادا دیاری ئه‌کات. ژن یان پیاو بوون وه‌ک سه‌ره‌کیترین فاکته‌ری شوناس بۆ وه‌رگرتن و بۆ دیاری کردنی جێگه‌ی کۆمه‌ڵایه‌تییه. هه‌ڵبژاردنی ئاگر بۆ خۆکوژی ژنان جگه له‌مانه‌ش هه‌ڵگری کۆمه‌ڵێک په‌یامی تایبه‌تیتره که په‌یوه‌ندی به خودی هه‌ڵبژێردراوه‌که، واته ئاگرو، تایبه‌تمه‌ندیه دیار و شاراوه‌کانی و ده‌وری (ئاگر) له ژیانی به‌رهه‌ست و نابه‌رهه‌ستی مرۆڤ و به گشتی په‌یوه‌ندی به سه‌رجه‌می ئه‌و مانایانه‌وه هه‌یه که ئاگر له ناخ و جه‌وهه‌ری خۆیدا هه‌ڵیگرتوون».\nباشلار ره‌نگه یه‌که‌م که‌س بێ به پێچه‌وانه‌ی که‌سانێکی وه‌ک فڕۆید که له ده‌روون شیکاری مرۆڤه‌کان ئه‌فکرن و ئه‌کۆڵنه‌وه، له ده‌روون و شیکاری شته‌کان (چوار شتی سه‌ره‌کی، ئاو – با – خاک و ئاگر) به تایبه‌ت ئاگر ئه‌کۆڵێته‌وه و له کتێبێکدا به ناوی «ده‌روون شیکاری ئاگر» لێدوانێکی تێر و ته‌سه‌ل له سه‌ر ئه‌و بابه‌ته پێشکه‌ش ئه‌کات.\nئه‌م ئه‌دیب و فه‌یله‌سووفه فه‌رانسه‌ییه له سه‌ره‌تای به‌شی یه‌که‌می کتێبه‌که‌یدا به‌م شێوه له ئاگر ئه‌دوێ: «ئاگر دیارده‌یه‌کی شازا که توانای شه‌رح و گێڕانه‌وه‌ی هه‌موو شتێکی هه‌یه. ئه‌گه‌ر ژیان نمایشی هه‌موو ئه‌و شتانه ئه‌کات که گورج و به‌په‌له ئه‌گۆڕێن، ئه‌وه ئاگره که ئه‌توانێ گۆڕانی گورج و به‌په‌له‌ی ئه‌و شتانه بگێڕێته‌وه… ئاگر وه‌ک بوونێکی ئه‌وپه‌ڕی گیاندارو ئێجگار زیندوو، له لایه‌که‌وه شه‌خسی و خۆیی و ده‌روونییه، له ناخی جه‌وهەره‌وه سه‌رهه‌ڵئه‌داو له شێوه‌ی عه‌شق ده‌رئه‌که‌وێ. ئاگر شاراوه و کۆ وه‌ک نه‌فره‌ت و قین ئه‌خزێته ده‌روونی شته‌کانه‌وه. له ناو هه‌موو دیارده‌کاندا ئاگر ته‌نیا دیارده‌یه‌که ئه‌توانێ زۆر به ئاشکرا دوو جۆره ئیعتباری دژبه‌یه‌ک وه‌ربگرێ. واته هه‌م نمایشی خێر بکات هه‌م شه‌ڕ. له به‌هه‌شتدا بدره‌وشێته‌وه‌و له دۆزه‌خدا بسووتێنێ…» به‌م بۆچوونه دوو رووبه‌ڕوو بوونه‌وه‌ی مرۆڤ له‌گه‌ڵ ئاگر، له‌سه‌ره‌تای بوونیه‌وه تا ئێستا، رووبه‌ڕوو بوونه‌وه‌یه‌کی دوو پۆ و هه‌ستی مرۆڤ به‌رامبه‌ر به ئاگر هه‌ستێکی دژواره. ئاگر له لایه‌که‌وه تین و گه‌رماو رووناکی بڵاو ئه‌کاته‌وه، ره‌مز و هێمای پاککردنه‌وه‌و سڕینه‌وه‌ی هه‌موو خه‌وشێکه، مه‌یلی جنسی و سێکس و سۆزو عاتفه ئه‌بزوێنێ. (به تایبه‌ت له لای ژنان، چونکه ئاگر به پێچه‌وانه‌ی ئاو نێره) له لایه‌کیتره‌وه ئه‌سووتێنی (له‌ش ئه‌سووتێنێ که خه‌وشی گیانه) مرۆڤ له لایه‌که‌وه حه‌زی لێئه‌کات و به‌ره‌و پیری ئه‌چێ، له لایه‌کیتره‌وه لێی ئه‌ترسێ و لێی دوور ئه‌که‌وێته‌وه. ئه‌م دوو به‌ها دژوازه‌ی ئاگر له لای مرۆڤ، یه‌که‌میان سه‌رچاوه‌ی مه‌عریفه‌تی زه‌ینی و تاکه که‌سیدایه و دووهه‌میان له مه‌عریفه‌ت و تێگه‌یشتنی عه‌ینی و ته‌جره‌به‌ی کۆمه‌ڵایه‌تییه‌وه سه‌رچاوه ئه‌گرێ.\nله کۆتایی دا ده‌بێ بڵێن ده‌بێ ژنان جه‌سته‌یان لا پیرۆز بێ و له جیاتی سرینه‌وه‌ی جه‌سته‌ی خۆیان هه‌وڵ بۆ لابردنی یاسا هه‌ڵاواردن ئامێزه‌کانی کۆمه‌ڵگا بده‌ن و بۆ ده‌سته‌به‌ری مافه‌کانیان خه‌بات بکه‌ن و نه‌هێڵن کۆمه‌ڵگای کوردی به هۆی خۆکوژی ئه‌وانه‌وه وه‌ک کۆمه‌ڵگایه‌کی نه‌ریتی و دواکه‌وتوو سه‌یری بکرێ و دیارده‌یه‌کی ناله‌بار به ناو خۆکوژی له کۆمه‌ڵگاکه‌مان بنبڕ بکه‌ین.\nنارێن، دوا دێی كورد له سنووری حه‌مریندا\nهه‌میشه لادێكان خانه‌خوێی شۆڕش و ماڵه جووتیاره‌كان دێوه‌خانی پێشمه‌رگه بوون، ...


وتەبێژی هاوپەیمانان بۆ مێدیتریانە: دوای تێكشكاندنی داعش.. هاوپەیمانان لە مەیدانی جەنگی سەربازییەوە بۆ جەنگە فیكرییەكان هەنگاودەنێن\nمێدیتریانە- دانا تەیب مەنمی\nعەقید ڕایان دیلۆن، وتەبێژی فەرمی هاوپەیمانێتی نێودەوڵەتی دژی داعش لەمیانی ئەم چاوپێكەوتنە تایبەتەدا لەگەڵ پەیمانگای مێدیتریانە بۆ لێكۆڵینەوەی هەرێمایەتی ، جەختدەكاتەوە لەوەی دوای تێكشكاندنی داعش لەعێراق و سوریا هاوپەیمانان لە مەیدانی جەنگی سەربازییەوە بۆ مەیدانی جەنگە فیكرییەكان هەنگاودەنێن، و داهاتووی عێراق بۆ عێراقیەكانە بڕیاری لەبارەوە بدەن، و هاوپەیمانان بڕوایان وایە كە باشترین رێگە بۆ دەستەبەركردنی ئەوەی هەموو عێراقیەك لە داهاتووی وڵاتەكەیدا دەنگ و رەنگی هەبێت، پێویستە لە رێگەی دایالۆگی بەردەوامەوە بێت.\nمێدیتریانە: رۆڵ و ستراتیژی هاوپەیمانان چی دەبێت لە سەردەمی دوای داعشدا لە عێراقدا و بە هەرێمی كوردستانیشەوە؟\nعەقید ڕایان دیلۆن: وەك هاوپەیمانان هەوڵەكانمان چڕدەكەینەوە بۆ لەناوبردنی داعش لە عێراق و سوریا. داعش رێكخراوێكی تیرۆرستییە، و بووەتە مایەی ترس بۆ سەر هەموو دەوڵەتانی ناوچەكە و كۆمەڵگەی نێودەوڵەتی.\nبە لە دەستدانی ئەو ناوچانەی لەژێر كۆنتڕۆڵیدایی داعش-دایە، ئەوە ناگەیەنێت وەك رێكخراوێك لە ناوبراوە، و ئەوەش هەندێك سەركردەش لە خۆدەگرێت كە ئێستا حەشارگەكاندان. هێشتا شتی زۆر پێویستە ئەنجام بدرێن بە مەبەستی زامنكردنی ئەوەی داعش وەك شكستخواردویەك مامەڵەی لەگەڵ بكرێت. بەردەوامیدان بە ئاشتی و ئاسایش لەعێراق و ناوچەكەدا تەنها كاتێك بەدیدێت، كە چەند حكومەتێكی جێگیر، و یەكگرتوو هەبێت توانای دابینكردنی پێداویستیەكانی خەڵكەكەی هەبێت. لە رێگەی تێكشكاندنی داعشەوە وەك هێزێكی سەربازی، هاوپەیمانان كات و شوێنی پێویست دابیندەكات بە مەبەستی ئەنجامدانی كارە دیپلۆماتی و ئابوری و زانیارییەكانی كە پێویستن بۆ بونیادنانی تواناكانی هاوبەشەكانمان.\nهاوپەیمانان بەردەوام دەبن لە پاڵپشتیكردنی هێزە ئەمنییەكانی عێراق لە عێراقی دوای داعشدا. ئێمە دەمانەوێت پاڵپشتی عێراقێكی یەكگرتوو بكەین كە بتوانێت ئارامی و ئاسایش بۆ هاووڵاتیانی دابینبكات كە پێویستە بۆ ئەوەی بە ئاشتیانە بژین.\nمێدیتریانە: داهاتووی پەیوەندییەكانی حكومەتی عێراقی فیدڕاڵ و حكومەتی هەرێمی كوردستان چۆن دەبینیت؟ هێزەكانی هاوپەیمانان چۆن دەتوانن رێگربن لە روودانی جەنگی ناوخۆیی لە نێوان هێزە ئەمنیەكانی عێراق، بە دیاریكراوی لە نێوان چەكدارەكانی عێراق و چەكدارانی میلیشا شیعەكان لەگەڵ هێزەكانی پێشمەرگە، وەك ئەوەی لەم دواییانەدا لە كەركوك و ناوچە جێناكۆكەكانی دیكەدا لە نێوان بەغداد و هەولێردا روویدا ؟ ئایا پێتان وایە لە سەردەمی پاش داعشدا حكومەتێكی ناوەندی بەهێز لە عێراقدا دروست ببێت و كەمینە نەتەوەییەكانی عێراق سەركوت بكات، بە تایبەتی كوردەكان، سونە، كریستیانەكان، یەزیدیەكان و كەمینەكانی دیكە كە بوونیان هەیە لە عێراقدا، و لە دەرئەنجامیشدا ببێتە هۆی سەرهەڵدانی گروپی تیرۆرستی دیكەی وەك داعش؟\nڕایان دیلۆن: هێزەكانی هاوپەیمانان چاودێری و هانی وتوێژ دەدەن لە نێوان هێزەكانی دەوڵەتی عێراقی فیدڕاڵ و هێزەكانی پێشمەرگەدا لە باكوری عێراقدا.\nداهاتووی عێراق بۆ عێراقیەكانە بڕیاری لەبارەوە بدەن. هاوپەیمانان بڕوایان وایە كە باشترین رێگە بۆ دەستەبەركردنی ئەوەی هەموو عێراقیەك لە داهاتووی وڵاتەكەیدا دەنگ و رەنگی هەبێت، پێویستە لە رێگەی دایالۆگی بەردەوامەوە بێت. داعش گەورەترین بەربەست بوو لە بەردەم وەها دایالۆگێكدا، ستراتیژی داعش بریتیە لە چاندنی تۆوی دووبەرەكی و ناكۆكی لە نێوان گروپە جیاوازەكانی عێراقدا.\nهەر لەبەر ئەوەشە پێمان وایە كە بەنرخترین بەشداریمان لە داهاتووی عێراقدا بریتیە لە لەناوبردنی داعش.\nهەروەها دەمەوێت ئەوە زیاد بكەم كە هەموو پێكهاتە بنەڕەتیەكانی هێزە ئەمنیەكانی عێراق و پێشمەرگە باڵادەستی خۆیان بەسەردا داعشدا پیشاندا، كاتێك هەموویان پێكەوە كاریان كرد، هەر وەك ئەوەی لە موسڵ بینیمان و لە خێرا ئازادكردنی تەلەعفەر و حەویجەدا. لە ئێستادا ئەولەویەتی هاوپەیمانان لە عێراقدا بریتیە لە یارمەتیدان و پاڵپشتیكردنی هاوبەشەكانمان لە تێكشكاندن و لە ناوبردنی داعش لە دوا پەناگەكانیدا لە رۆژئاوای پارێزگای ئەنبار، لە رێگەی پێدانی زانیاری هەواڵگری و گورزی ئاسمانی وورد، و تۆپخانەی زەمینیی و راوێژكاری سەربازییەوە لەبەرەكانی شەڕدا.\nمێدیتریانە: وەك دەزانن كاری سەرەكی هێزەكانی هاوپەیمانان بریتیە لە ووشك كردن و بڕینی سەرچاوە داراییەكانی رێكخراوی تیرۆرستی داعش و گروپە تیرۆریستیەكانی دیكە، بۆ وەدیهێنانی ئەم ئامانجە، هاوپەیمانان چۆن دەتوانن رێگری بكەن لەوەی داعش ئەو كێڵگە نەوتیانە بەكارنەهێنێت كە لەژێر دەستیاندایە؟\nڕایان دیلۆن: داعش وەك هێزێكی رێكخراو لە عێراق و سوریادا لاوازبووە. سەركردەكانیان بە تەواوەتی دابڕاون لەگەڵ هێزە شەڕكەرەكانیاندا لە بەرەكانی جەنگدا، هێزە شەڕكەرەكانیان لە بەرەكانی جەنگدا خۆیان رادەستدەكەن یان دەكوژرێن یاخود دەستگیر دەكرێن. بەشێوەیەكی بەرچاو پاڵپشتی داراییان كەمیكردووە، هەروەها بەم زوانە هیچ ناوچەیەكیان لە ژێردەستدا نامێنێت لە عێراق و سوریادا. دەكرێت هەندێك تیرۆریستی داعش لە ناوچەكەدا بمێنن، یان چەند تاوانبارێكی نوێ پەیوەندی بكەن بە رێكخراوەكەوە. پێشبینی ئەوە دەكەین هەوڵی نانەوەی پشێوی و ناجێگیری بدەن لە حكومەتە خۆجێیەكاندا و زانیاری هەڵە بگوازنەوە بۆ جیهان لە رێگەی سۆشیال میدیا و ئامرازەكانی دیكەی راگەیاندنەوە. تاكە هۆكاری رووبەروبوونەوەی هەوڵەكانی داعش لە قۆناغی دوور مەودادا بریتیە لە دەستەبەركردن و بەدیهێنانی دەوڵەتانی سەقامگیر و یەكگرتوو كە توانای دابینكردنی ئاشتی و ئاسایشی هەبێت بۆ خەڵكەكەی.\nمێدیتریانە: پاش لە ناوبردنی داعش لە عێراق و سوریادا چۆن مامەڵە دەكەن لەگەڵ میلیشیا شیعەكان، لە عێراقدا كەلەلایەن ئێرانەوە پاڵپشتی دەكرێن ، چۆن ئێوە دەتوانن دەستەبەری ئەوە بكەن ئەو میلیشیا تائیفیانە، كە پڕ چەك كراون بە چەكی ئەمریكی، دژی هێزەكانی هاوپەیمانان لە عێراقدا ناجەنگن؟\nڕایان دیلۆن: گونجاو نیە وەڵامی دەنگۆكان و بانگەشەكان یان دۆخە گریمانەییەكان بدرێتەوە.\nمێدیتریانە: چەندین راپۆرت هەیە و لەوانەشە چەند بەڵگەیەك هەبێت كە لە پێكدادانەكانی ئەم دواییەی نێوان چەكدارە شیعەكان و هێزەكانی پێشمەرگەدا، چەكدارە شیعەكان تانكی هەمڤی و ئەبرامزی ئەمریكییان بەكارهێناوە لە دژی پێشمەرگە لە كەركوك، پرسیارەكە ئەوەیە: ئایا ویلایەتە یەكگرتووەكانی ئەمریكا یان هێزەكانی هاوپەیمانان لێكۆڵینەوە دەكەن لەسەر ئەو دەنگۆیانە، ئەگەر سەلمێنرا و راست بوو، ئایا ویلایەتە یەكگرتووەكانی ئەمریكا چەكدارە شیعەكان لە چەك دادەماڵێت؟\nڕایان دیلۆن: گونجاو نیە وەڵامی دەنگۆكان و بانگەشەكان یان دۆخە گریمانەییەكان بدرێتەوە. هێزەكانی هاوپەیمانان و هاوبەشەكانمان بەردەوام دەبن لە رووبەڕووبونەوە و لەناوبردنی تیرۆرستانی داعش لە عێراق و سوریادا، وەك لە ماوەی سێ ساڵی رابردوودا ئەنجام مانداوە. لە دەرئەنجامی هەوڵە هاوبەشەكانمانەوە زیاتر لەسەدا 95 ی خاكی ژێردەستی ئەوەی ناودەبرێت بە خەلافەت كۆنترۆڵكراوەتەوە، لە هەمان كاتدا 6.9 ملیۆن عێراقی و سوریمان ئازاد كردووە. ئەو سەركەوتنانە بونەتە هۆی پاراستنی خەڵكانی مەدەنی ، دابینكردنی ئاسایش كە بووەتە هۆی فەراهەمكردنی بزوتنەوەیەكی ئازاد و حكومەتی خۆجێی و بونیاتنانی تواناكانی هاوبەشەكانمان بە ئاڕاستەی خودژێنی و زیادبوونی ئاسایش و سەقامیگری زیاتر لە ناوچەكە و سەرتاسەری جیهاندا. هاوپەیمانان و هاوبەشەكانمان هیوامان گەڕاندووەتەوە بۆ ئایندەیەكی باشتر لە عێراق و سوریادا، و پارێزگاریی لەم سەركەوتنانە دەكەین و بەردەوامی پێدەدەین لە كاتێكدا داعش بەردەوام تواناكانی خۆی لە دەستدەدات، بۆ دروستكردنی هەڕەشەی تەقلیدی، و بە دوای رێگەی دیكەدا دەگەڕێت بۆ بڵاوكردنەوەی ئایدۆلۆژییەتەكەی خۆی كە لەڕووی مۆڕاڵییەوە ڕووی لە نابووت بوون كردووە. ئەم قۆناغە قۆناغی "دەستگرتن و پتەوكردنی دەستكەوتەكانەوە"، لەكاتێكدا هاوپەیمانێتی نێودەوڵەتی دژی داعش لە مەیدانی جەنگی سەربازییەوە بۆ مەیدانی جەنگە فیكرییەكان هەنگاودەنێت.\nمەبەست لە پتەوكردنی دەستكەوتەكان ئەمانەی خوارەوەیە:\n-\tرێگریكردن لە داعش لەوەی ببێتە یاخیبوویەكی كاریگەر.\n-\tدابینكردنی ئاسایش بۆ چالاكیە دیبلۆماسی و ئابوری و میدیاییەكان.\n-\tزیادكردنی دەرفەتە ئابورییەكان كە لە بەرژەوەندی تاكەكان و خێزانەكاندایە و رێگایەكی باشتری ژیان فەراهەم دەكات، نەك هەڵگرتنی چەك لە دژی هاونیشتمانیان یان بیانیەكان.\n-\tگەڕانەوە بۆ ژیانی سروشتی و خودژێنی بۆ حكومەتەكان و تاكەكانی كۆمەڵگە.\n-\tحكومەتێكی كارا و گشتگیر و نوێنەری هەمووان.\n-\tسەرلەنوێ بونیادنانەوەی خانووەكان و شارەكان و قوتابخانەكان و شوێنەكانی پەرستش و ژێرخانە ئابوریە سەرەكیەكان.\n-\tگواستنەوە لە چالاكی سەربازی هێرشكەرەوە بۆ كارە ئەمنیەكان، پۆلیس و چاودێریكرنی سنور.\n-\tگەشانەوەی بازرگانی و رۆشنبیری كە سنورەكانی گروپە ئیتنیەكانی تێپەڕاندووە.\n-\tئاشتەوایی نێوان هۆزەكان و تایفە و گروپە ئیتنیكییەكان بە مەبەستی بونیادنانی یەكێتی نیشتیمانی لە نێوان هاونیشتمانیانی عێراقدا، سازكردنی دۆخەكان بۆ چارەسەركردنی سیاسی لە سوریادا.\n-\tرێزگرتنی زیاتری مافە تاكەكەسیەكان، ئازادیەكان، مێژوو، و كلتورەكان و و شوێنەوارەكان.\nهەر چالاكیەك لە خزمەت بەرژەوەندیە ئاشتیخوازەكان بێت بۆ ئەو دوو دەوڵەتەی كە بوونەتە سوتماكی چەندین ساڵ لەجەنگ و ماڵ وێرانی بریتیە لە رەنگدانەوەی پتەوتركردنی دەستكەوتەكان


ماڵپەری فیردەوس | ئایا کاتی زیکر بەیانیان و ئێواران کەی دەست پێ دەکات و کەی کۆتای دێت ؟\nسەردێری پرسیار: ئایا کاتی زیکر بەیانیان و ئێواران کەی دەست پێ دەکات و کەی کۆتای دێت ؟\nبەرواری دانان :2018-10-07 کۆدی پرسیار:362\nپرسیار // ئایا کاتی زیکر بەیانیان و ئێواران کەی دەست پێ دەکات و کەی کۆتای دێت ؟\nوەلام // سەبارەت بە سەرەتای کاتی زیکری بەیانیان دوو وتە هەیە :\nیەکەم : زۆربەی زانایان دەلێن دوای فەجری ڕاستگۆ دەست پێ دەکات ( واتە دوای بانگ نوێژی بەیانی ) .\nدووەم : هەندێک زانا دەلێن دوای نیوەی شەو دەست پێ دەکات .\nوتەی ڕاست وتەی زۆربەی زانایانە کە دوای فەجری ڕاستگۆ دەست پێ دەکات .\nبەلام سەبارەت بە کۆتای کاتی زیکری بەیانیان سێ هەیە :\nیەکەم : هەندێک زانا دەلێن بەخۆر هەڵاتن کۆتای بە کاتی زیکری بەیانیان دێت ، کە ئەمە وتەی ابن تیمییە ، ابن قیم ، .....\nدووەم : هەندێک زانا دەلێن هەتا کۆتای کاتی چێشت تەنگاو ( واتە هەتا نزیک کاتی نیوڕانە ) .\nسێیەم : هەندێک زانا دەلێن هەتا خۆر ئاوا بوون .\nوتە ڕاست کۆتای کاتی زیکری بەیانیان هەتا خۆر هەلاتنە .\nسەبارەت بە سەرەتای کاتی ئێوارە سێ وتە هەیە :\nیەکەم : هەندێک زانا دەلێن دوای نوێژی نیوەڕۆ دەست پێ دەکات .\nدووەم : هەندێک زانا دەلێن دوای نوێژی ئێوارە دەست پێ دەکات .\nسێیەم : هەندێک زانا دەلێن دوای نۆێژی مغریب دەست پێ دەکات .\nوتەی ڕاست وتەی دووەمە کە دوای نوێژی ئێوارە دەست پێ دەکات .\nسەبارەت بە کۆتای کاتی زیکری ئێواران پێنج وتە هەیە :\nیەکەم : هەندێک زانا دەلێن هەتا خۆر ئاوابوونە .\nدووەم : هەندێک زانا دەڵێن هەتا کاتی نوێژی عیشایە .\nسێیەم : هەندێک زانا دەلێن هەتا نیوەی شەوە .\nچوارەم : هەندێک دەلێن هەتا سێیەکی شەو .\nپێنجەم : هەندێک دەلێن هەتا فەجری ڕاستگۆ .\nوتەی ڕاست هەتا خۆر ئاوا بوونە ئەگەر دوای خۆرئاوابوونیش بکرێت مجالی تێدایە تا نوێژ عیشا .\nخوای گەورە دەفەرمووێت : (( و سبح بحمد ربك قبل طلوع الشمس و قبل الغروب )) [ ق : ٣٩ ] ، لەم ئایەتە دەفەرمووت پێش خۆر هەلاتن و خۆر ئاوا بوون تەسبیحات و سوپاسی خوا بکە .\nخوای گەورە دەفەرووێت : (( وسبح بحمد ربك بالعشی و الٳبكار )) [ غافر : ٥٥ ] ، الٳبکار : سەرەتای ڕۆژە ، العشی : کۆتای ڕۆژە .\nچەندین فەرموودە هاتوون ئاماژەی بۆ مساء کردووە کە لەو کاتە زیکر بکرێت ، دوای خۆر ئاوا بوون مساء نامێنێت دەبێتە شەو .\nابن عثیمین ڕەحمەتی خوای لێ بێت دەفەرمووێت : (( کاتی زیکری ئێوارە لە نوێژی عصرەوە هەتا نوێژی عیشا پێی دەلێن ( مساء ) ، جا دروستە زیکر بکەیت سەرەتای کات یان کۆتایی ، ئیلا ئەو زیکرە نەبێت کە تایبەت کراوە بە شەو وەک خوێندەوەی ئایەت کورسی ، ئەوەی تایبەت کراوە بە شەو شەو دەخوێندرێ ، وە ئەوەی تایبەت کراوە بە ڕۆژ بە ڕۆژ دەخوێندرێ ، سەبارەت بە گێڕانەوەی زیکر کاتێک لەبیرت کرد ئومێدم وایە پاداشتی بۆ بنووسرێ ))\nکەواتە سەرەتای کاتی زیکری بەیانیان دوای فەجری ڕاستگۆ دەست پێ دەکات ، وە کۆتاییەکەی هەتا خۆر هەلاتنە ، بەلام ئەگەر عوزری هەبوو دەتوانێت دوای خۆر هەلاتنیش زیکرەکان بکات ، سەرەتای کاتی زیکری ئێوارە دوای ئێوارە دەست پێ دەکات هەتا خۆر ئاوا بوون ، ئەگەر هەتا نوێژی عیشا بکات مجالی تێدایە ، ئەگەر لەم کاتەش نەی کردبوو عوزری هەبوو دەتوانێت بیکات لە دوای عیشا ، واللە ٲعلم .


له عێراق هێرشبه‌رێكی خۆكوژ سێ سه‌ربازی به‌ریتانی كوشتووە - 2004-11-05\nهێرشبه‌رێكی خۆكوژ سێ سه‌ربازی به‌ریتانی كوشتووە و ژمارەیه‌كی تری له عێراق بریندار كردووە.\nله‌وەته‌ی كه سه‌ربازە به‌ریتانیه‌كانیش له هه‌فته‌ی ڕابوردودا له بنكه‌كانی باشوری عێراقه‌وە بۆ نزیك به‌غدا گوێزراونه‌ته‌وە، بۆ یه‌كه‌م جاریشه سێ ئه‌ندامی دەسته‌ی له‌شكری بلاك واچ له ئه‌نجام هێرشێكی خۆكوژیدا بكوژرێن.\nئه‌م 850 ئه‌ندامه‌ی دەسته‌ی بلاك واچ گوێزرانه‌وە تاوەكو سه‌ربازە ئه‌مه‌ریكیه‌كان ئازاد بكه‌ن و بواریان بدەن هێرش بكه‌نه سه‌ر یاخیبوەكانی فه‌للوجه و ڕومادی. له ڕۆژی پێنج شه‌ممه‌دا، هێزەكانی ئه‌مه‌ریكا شه‌پۆلێكی تری هێرشه‌كانیان له دژی نیشانه‌كانی فه‌للوجه دەستپێكردەوە.\nله ڕووداوێكی تری توند و تیژیدام ئۆتۆمبیلێك له باكوری به‌غدا ته‌قیوەته‌وە و بۆته هۆی كوشتنی چوار كه‌س.\nئه‌م گۆڕانكارییانه‌ش له كاتێكدا هات كه سه‌رۆك وەزیرانی عێراقی ئه‌یاد عه‌للاوی داوای له ووڵاتانی چاودێریكه‌ر كردووە ڕۆڵێكی چالاكتریان له ئاوەدانكردنه‌وەی عێڕاقدا هه‌بێت. به‌ڕێز عه‌للاوی له پێش ووتوێژەكانی ڕۆژی هه‌ینی له‌گه‌ڵ كاربه‌دەستانی ناتۆدا له بروكسڵ ئه‌م تێبینیانه‌ی داوە.


سەرۆکی دەستەی دەستپاکی هەرێمی کوردستان ئاشکرای کرد، کار دەکەن بۆ پێکهێنانی دادگایەکی تایبەت بەدۆسییەکانی گەندەڵی، ئاشکراشی کرد، دەستەکەیان لەماوەی ساڵی ڕابردوودا بە بەهای زیاتر لە 200 ملیار دۆلار بەهەدەردانی سامانی گشتی و گەندەڵی ئاشکرا کردووە و ژمارەیەک بەرێوەبەری گشتی و بریکاری وەزیریان ڕوبەڕوی دادگا کردووەتەوە.\nئەحمەد ئەنوەر، سەرۆکی دەستەکە (21ی حوزەیرانی 2021) لە لێدوانێکی ڕۆژنامەوانیدا بۆ ئاژانسی هەواڵیی فەرمی عێراق ڕایگەیاند "پەیوەندی پتەومان لەگەڵ دەستەی دەستپاکی عێراق هەیە لەسەر بنەمای دەستور و یاسا بەرکارەکان".\nوتیشی "لەماوەی ڕابردوودا هاوکاریی یەکترمان کردووە لەڕادەست کردن و ئاڵۆگۆڕی تاوانبارانی دۆسییەکانی گەندەڵی لەنێوان بەغدا و هەولێر".\nسەرۆکى دەستەى دەستپاکى هەرێم ئاماژەی بەوە کردووە "پرسی گەندەڵی لەدەروازە سنورییەکان لەپسپۆڕایەتی ئێمەدا نییە، بەڵام بەشێوەیەکی ورد و چڕ چاودێری کاری ئەو فەرمانگانە دەکەین و زانیارییە بەدەست هاتووەکانمان ڕادەستی داواکاریی گشتی هەرێم کردووە".\nبەوتەی ئەنوەر "لەماوەی ساڵی ڕابردوودا بەبەهای زیاتر لە 200 ملیار دۆلار توانیومانە بەهەدەردانی سامانی گشتی و گەندەڵی ئاشکرا بکەین و هاوکات ژمارەیەک بەڕێوەبەری گشتی و بریکاری وەزیرمان لەسەر دۆسییەکانی گەندەڵی ڕادەستی دادگاکان کردووە".\nسەرۆکی دەستەی دەستپاکی هەرێمی کوردستان ئەوەشی خستووەتەڕوو "دەستەکەمان هاوکاری تەواوی هەیە لەگەڵ پڕۆگرامی (UNDP) کە لەلایەن یەکێتی ئەوروپا پاڵپشتی دەکرێت کە ئامانج لێی داکۆکیکردنە لە دەزگا تایبەتییەکانی هەرێم لەبواری قەڵاچۆکردنی گەندەڵی لەکایە ئیدارییەکانی حکومەتدا".\nئاماژەی بەوەش کردووە "لەئێستادا کاردەکەین لەسەر پڕۆژە یاسای پێکهێنانی دادگاییەکی تایبەت بەگەندەڵی لەهەرێمی کوردستان کە لەئێستادا ڕەشنوسەکەی ڕەوانەی ئەنجومەنی وەزیرانی حکومەتی هەرێمی کوردستان کراوە".\n2021.06.23 - 19:00\nدەستپاکى پەرلەمان: ناردنى پارە بۆ هەرێم نایاساییە\n2021.06.16 - 12:41\n’’موچە و باج’’.. ناوەڕۆکى کۆبوونەوەى ئەنجومەنى باڵاى ئابورى هەرێم\n2021.07.04 - 19:26\nسلێمانى ژمارەیەکى پێوانەیى لە چاکبوونەوەى کۆرۆناى تۆمار کرد\n2021.06.30 - 18:12


له وتاره‌که‌ی مه‌ریوان دا ئازادی تاك بزڕ بوو – Denegkan\nbyبژار\tApril 29, 2011\tگشتی\nئه‌وه‌ی باس له ئازادی تاك ناکات ، باشتر وایه باس له ئازادی نه‌کات . تاك و کۆ له کۆمه‌ڵگه‌ی پێچه‌وانه‌دا دوو شتی دژ به یه‌کن . هه‌میشه تاك له ناو ” کۆ ” دا زیندانییه . ده‌سه‌ڵات له تاکایه‌تیدا مرۆییه ، به‌ڵام له کۆگه‌راییدا نامرۆییه . ڕێژه‌ی نامرۆیی بوونی ده‌سه‌ڵات له کۆگه‌راییدا ، به پێی بارودۆخی جیاواز ، پله جیاوازه‌کان به خۆیه‌وه ده‌گرێت . هه‌میشه ده‌سه‌ڵات له کۆگه‌راییدا ، یه‌کسانی بوون له ده‌ست ده‌دات . له ده‌ست دانی یه‌کسانی بوون ، به دیوه‌که‌ی تریدا به مانای تاڵان کردن دێت . واته ده‌سه‌ڵاتی تاکایه‌تی له کۆگه‌راییدا تاڵان ده‌کرێت . که‌واته هه‌موو جۆره کۆیه‌کی مرۆیی ، چ خێزان و گرووپی بچوك و ده‌سته‌وتاقم و رێکخراو بێت وه‌یان حزب و میلیشیا و حکومه‌ت و په‌یڕه‌وکه‌رانی هه‌چ ئایین و ئایدۆلۆژیا و ….هتدێك بێت ، هه‌میشه له‌سه‌ر بنه‌مای تاڵان کردنی تاکه‌کانه‌وه داده‌مه‌زرێت . هیچ ” کۆ ” یه‌ك له دنیادا بێ تاڵان کردنی تاك بوونی نییه . ته‌نانه‌ت گرووپی ” ڕه‌هه‌ند ” یش له‌سه‌ر بنه‌مای تاڵان کردنی ئاستی ڕۆشنبیری و ناوبانگ و که‌سایه‌تی و ویسته‌گی ” ئیراده ” و ئاسووده‌یی و به‌دیهاتنی خه‌ونی ئه‌وانی تره‌وه دامه‌زرا . وه له‌گه‌ڵ دامه‌زراندنی گرووپی ” ڕه‌هه‌ند ” یشدا هه‌ر به ته‌نیا تاڵان کردنه ده‌ره‌کییه‌کان ده‌ست پێناکه‌ن ، به‌ڵکو تاڵان کردنه ناوه‌کییه‌کانیش به پانتایی گرووپه‌که ده‌ست پێده‌که‌ن . ئه‌م ڕایه‌م ئه‌وه ڕه‌ت ناکاته‌وه که گرووپی ڕه‌هه‌ند ته‌کانێکیان به ڕۆشنبیری کوردی دا له کوردستاندا . من نه مه‌به‌ستم ڕه‌خنه گرتنه له ڕه‌هه‌ند و نه ستایش کردنیشیه‌تی . ئه‌وه‌نده‌ی به‌م نووسینه‌وه په‌یوه‌سته ته‌نیا وه‌کو نموونه‌یه‌ك له مه‌یدانی ڕۆشنبیریدا هێنامه‌وه بۆ پیشاندانی تاڵان کردنی تاك له ناو ” کۆ ” دا .\nد . مه‌ریوان ووریا قانیع له ووتاری ” دین و خۆپیشاندانه‌کان ” دا ، باسی عه‌لمانییه‌کان و ئیسلامییه‌کان و چۆنیه‌تی پێکه‌وه سازانیان ده‌کات . له‌م نووسینه‌دا ئاماژه به کۆنه‌په‌رستی هیچ لایه‌کیان ناکات . ئه‌و له دووتوێی به گشتی کردن و کرده‌یی کردنه‌وه‌ی کۆنه‌په‌رستیی هه‌ردوو لایانه‌وه کێشه‌کان و لایه‌نه‌کان و به‌رئه‌نجامه‌کان تاوتوێ ده‌کات . من کۆنه‌په‌رستیی هه‌ردوو لایان به پێی دوورکه‌وتنه‌وه‌یان له ئازادی تاکی ” سه‌ربه‌خۆ ” نه‌ك ئازادی تاکی ” سه‌ربه‌کۆ ” ، ده‌ستنیشان ده‌که‌م . واته نه ئیسلامییه‌کان و نه عه‌لمانییه‌کان ناچنه پای به‌رگری کردنه‌وه له ئازادی تاکی سه‌ربه‌خۆ . کێشه‌ی هه‌ردوو لایان له مه‌سه‌له‌ی ده‌وڵه‌تدا ، بوون و نه‌بوونی ده‌سه‌ڵاتی سیاسییانه‌ی ” دین ” ه تیایدا . واته ئیسلامییه‌کان پێداگرن له‌سه‌ر ده‌وڵه‌تی دینیی وه‌یان هه‌بوونی به‌شی به‌رچاو تیایدا و عه‌لمانییه‌کانیش تا بۆیان بکرێت سوورن له‌سه‌ر بێبه‌ش کردنی دین له ده‌وڵه‌ت .\nعه‌لمانییه‌کان له زۆر ڕووه‌وه کۆنه‌په‌رستن : 1 – له ده‌ستگرتن به مانه‌وه‌ی ده‌وڵه‌ته‌وه . 2 – له ده‌ستگرتن به مانه‌وه‌ی کولتووره‌وه . 3 – له ده‌ستگرتن به مانه‌وه‌ی په‌یوه‌ندییه کۆمه‌ڵایه‌تییه‌کانه‌وه . 4 – له ده‌ستگرتن به مانه‌وه‌ی سیستمی نوێنه‌رایه‌تی و ده‌سه‌ڵاتداریه‌تی و عه‌قڵسالارییه‌وه . 5 – له ده‌ستگرتن به مانه‌وه‌ی ڕه‌وشی ئابوورییه‌وه . 6 – له ده‌ستگرتن به مانه‌وه‌ی تاکه‌وه ، وه‌کو تاکی سه‌ربه‌کۆ نه‌ك وه‌کو تاکی سه‌ربه‌خۆ . 7 – له ده‌ستگرتن به مانه‌وه‌ی خێزانه‌وه . 8 – له ده‌ستگرتن به مانه‌وه‌ی ئه‌خلاقه‌وه ( مه‌به‌ست له ئه‌خلاقی جنسییه ) . 9 – له ده‌ستگرتن به مانه‌وه‌ی ڕۆشنبیری باو و سنووردار و خزمه‌تکه‌ر به کۆمه‌ڵگه‌ی پێچه‌وانه‌وه . 10 – له ده‌ستگرتن به مانه‌وه‌ی سه‌روه‌ری یاسا و ملکه‌چی مرۆڤه‌وه . 11 – له ده‌ستگرتن به مانه‌وه‌ی جه‌نگی دژ به کرده‌یی بوونه‌وه‌ی ئاره‌زووه‌کانی مرۆڤه‌وه . ئه‌مانه و زۆری تریش هه‌ن که کۆنه‌په‌رستی عه‌لمانییه‌کان دیاری ده‌که‌ن .\nوه‌نه‌بێت ئیسلامییه‌کان له‌مان باشتر بن . ئیسلامییه‌کان له زۆر ڕووه‌وه له عه‌لمانییه‌کان خراپترن . هه‌رچه‌نده عه‌لمانییه‌کان و ئیسلامییه‌کان دژی ئازادی تاکن و له‌و باره‌یه‌وه زۆر له دواوه‌ن ، به‌ڵام به به‌راوورد به یه‌کتری عه‌لمانییه‌کان زۆر له ئیسلامییه‌کان پێشکه‌ووترن . له کۆمه‌ڵگه‌ی پێچه‌وانه‌دا عه‌لمانییه‌کان به بڕی جۆراوجۆر له‌گه‌ڵ ئازادی تاك ” واته تاکی سه‌ربه‌کۆ ” دا هه‌ن ، که‌چی ئیسلامییه‌کان زۆر په‌یگیرانه به دژی ئازادی ” تاکی سه‌ربه‌کۆ ” ش ده‌جه‌نگن . ئیسلامییه‌کان کۆیلایه‌تییان ده‌وێت ، عه‌لمانییه‌کان گوێڕایه‌ڵییان ده‌وێت . ئیسلامییه‌کان کۆمه‌ڵگه‌یه‌کی پێچه‌وانه‌ی داخراویان ده‌وێت ، عه‌لمانییه‌کان کۆمه‌ڵگه‌یه‌کی پێچه‌وانه‌ی کراوه‌یان ده‌وێت . ئیسلامییه‌کان کۆنترۆڵ کردنی به‌ره‌ی تاکی تایبه‌تیان له ناو سیستمی خێڵه‌کییانه‌ی خۆیاندا ده‌وێت ، عه‌لمانییه‌کان خۆگونجاندنیان له‌گه‌ڵ به‌رنامه ڕێژییه‌که‌ی به‌ره‌ی تاکی تایبه‌تدا ده‌وێت .\nباشترین نموونه بۆ وه‌ستانه‌وه‌ی ئیسلامییه‌کان له به‌رانبه‌ر ئازادیدا ، لێسه‌ندنه‌وه‌ی مایکی ئازاد و دابه‌زاندنی ئه‌و کچه شاعیره بوو له مه‌یدانی ئازادیدا له سلێمانی . مه‌ریوان ده‌بوایه ئه‌گه‌ر به دێڕێکیش بووایه ، سه‌رکۆنه‌ی ئه‌و هێرشه ناڕه‌وایه‌ی ئیسلامییه‌کانی بۆ سه‌ر ئه‌و کچه شاعیره بکردایه . من بۆخۆم ، له‌و کاته‌دا که کچه‌که‌یان به ئه‌ڵڵاهو ئه‌کبه‌ر له خوێندنه‌وه‌ی شیعره‌که‌ی و له قسه کردنه‌کانی وه‌ستاند و هه‌ر یه‌کسه‌ر دوای ئه‌وه‌ش به زۆر له‌سه‌ر سه‌کۆی ئازادی هێنایانه خواره‌وه ، ڕێك مه‌یدانی ئازادییم به مه‌یدانی سه‌رکوت کردنی ئازادی هاته به‌رچاو و مایکی ئازادیشم به مایکێکی هه‌ڵخه‌ڵه‌تێنه‌رانه و درۆیینه و چاووڕاو کردن له خه‌ڵك هاته به‌رچاو .\nمن بۆ خۆم تا ئێستا جگه له دوو ووتار که له‌سه‌ر خۆپیشاندانه‌کان نووسیومه ، سێ شیعریشم به‌سه‌ر خۆپیشاندانه‌کاندا داناوه . من له شیعره‌کانمدا زۆر ستایشی خۆپیشانده‌رانم کردووه و گوزارشتم له ویستی ئازادی ئه‌وان کردووه . من له‌و شیعرانه‌مدا یه‌خه‌ی ده‌سه‌ڵات ده‌گرم و داکۆکی له مرۆڤدۆستی و پێشکه‌وتنخوازی و ئازادیخوازی خۆپیشانده‌ران ده‌که‌م و ئه‌ڵبه‌ته له‌و باره‌یه‌شه‌وه ڕاست بووم و ئێستاش به ته‌واوی خۆم به ڕاست ده‌زانم . من کوێرانه شیعرم نه‌وتووه بۆ خۆپیشانده‌ران ، چونکه شیعرم بۆ ئه‌و که‌سانه ووتووه که به‌رگری له ئازادی مرۆڤ ده‌که‌ن . شیعرم بۆ ئه‌و که‌سانه ووتووه که مرۆڤیان لا گه‌وره‌یه . شیعرم بۆ ئه‌و که‌سانه ووتووه که داوای دادپه‌روه‌ری کۆمه‌ڵایه‌تی ده‌که‌ن . شیعرم بۆ ئه‌و که‌سانه ووتووه که داوای وه‌لانانی توندوتیژی له‌سه‌ر هه‌موو ئاسته‌کانه‌وه ده‌که‌ن . به هیچ شێوه‌یه‌ك من شیعرم بۆ هیچ یه‌کێك له‌وانه نه‌ووتووه که به ناوی ئازادییه‌وه له مه‌یدانی ئازادی و شه‌قامی کوردیدا ، ئازادییان سه‌رکوت کردووه و سه‌رکوتی ده‌که‌ن . هه‌موو ئه‌و که‌سانه‌ی که ئازادی تاك به فه‌رمی ناناسن ، نه‌ك له دێڕ و کۆپله و شیعره‌کانم بێبه‌ریین ، به‌ڵكو له یه‌کبه‌یه‌کی پیته‌کانی ئه‌و سێ شیعره‌م بێبه‌ریین . یه‌ك پیتم له‌و شیعرانه به قازانجی ئه‌و که‌سانه نه‌نووسیوه که له گه‌وره‌یی مرۆڤ و ئازادی مرۆڤ تێناگه‌ن .\nد . مه‌ریوان ده‌بوایه لایه‌کی به لای ئه‌و ئابڕووچوونه‌ی سه‌کۆی ئازادیدا بکردایه‌ته‌وه . ده‌بوایه ده‌نگێکێ شارستانییانه‌ی له ڕووی ئه‌و هێرشه نامرۆییه‌دا به‌رز بکردایه‌ته‌وه که کرایه سه‌ر ئه‌و کچه شاعیره له مه‌یدانی ئازادی سلێمانی و ڕێك له‌سه‌ر سه‌کۆی ئازادی ئه‌و مه‌یدانه و وه هه‌ر له‌و کاته‌شدا که مایکی ئازادی به ده‌سته‌وه بوو . د. مه‌ریوان له‌وه تێبگات یان تێنه‌گات ، ئه‌و ئیسلامییانه له‌و کاته‌دا و به دابه‌زاندنی ئه‌و کچه شاعیره ، ئابڕووی ئازادییان له مه‌یدانی ئازادیدا برد . ئه‌گه‌ر د . مه‌ریوان له به‌رانبه‌ر ئه‌مه‌دا بێده‌نگه ، ئه‌ی له به‌رانبه‌ر چ جۆره سه‌رکوتێکدا دێته ده‌نگ ؟\nده‌کرێت ئیسلامییه‌کان ” مه‌به‌ست له ئیسلامی سیاسییه ” و عه‌لمانییه‌کان ، وه‌کو هه‌موو ده‌سته و هێز و لایه‌نه‌کانی دیکه‌ی به‌ره‌ی تاکی تایبه‌ت ، ساتوسه‌ودایان له‌سه‌ر تاڵان کردنه سیاسی و ئابووری و کۆمه‌ڵایه‌تی و ڕۆشنبیری و سه‌ربازی و که‌سایه‌تییه‌کان هه‌بێت . وه ده‌کرێت ” مه‌ریوان ” یش وه‌کو نووسه‌رێکی به توانا و له ڕووانگه‌ی به‌رژه‌وه‌ندییه‌کانی به‌ره‌ی تاکی تایبه‌ته‌وه ڕۆڵێکی ناوبژیکه‌رانه و یه‌کتری پێقه‌بووڵ کردنانه‌ی ئیسلامییه‌کان و عه‌لمانییه‌کانی هه‌بێت . به‌ڵام ئه‌وه‌ی که ناکرێت ، به تایبه‌تی بۆ ڕۆشنبیرێکی وه‌کو مه‌ریوان ، سڕینه‌وه‌ی ئازادی تاك و متق له‌خۆبڕیینه ” فزه نه‌کردنه ” له ئاستیدا .\nئه‌م گرووپ و تاك و لایه‌نانه که په‌یوه‌ندی مانه‌وه‌ی کۆمه‌ڵگه‌ی پێچه‌وانه به یه‌کترییانه‌وه ده‌به‌ستێته‌وه ، هه‌میشه له‌سه‌ر تاڵان کردنی هه‌مه‌جۆره‌ی کۆمه‌ڵانی خه‌ڵك له کۆمه‌ڵگادا یه‌کن و هه‌رگیز یه‌کڕیزییان له‌و باره‌یه‌وه ناشێوێنن. ئه‌وه‌ی که یه‌کڕیزییان تێك ده‌دات ، چۆنیه‌تی تاڵان کردن و بڕی تاڵانییه‌کان و دابه‌ش کردنه‌وه‌یه‌تی له نێوان ئه‌ندامانی به‌ره‌ی تاکی تایبه‌تدا . مه‌ریوان و هه‌موو ئه‌وانه‌ی که وه‌کو مه‌ریوان بیر ده‌که‌نه‌وه ، به‌و ڕاده‌یه‌ی که له‌گه‌ڵ مانه‌وه‌ی کۆمه‌ڵگه‌ی پێچه‌وانه‌دان ، به‌و ڕاده‌یه له‌گه‌ڵ مانه‌وه‌ی تاڵانوبڕۆی تاك و ده‌سته و تاقم و هێز و حزب و حکومه‌ت و لایه‌نه‌کانی به‌ره‌ی تاکی تایبه‌تدان . له سۆنگه‌ی ئه‌م نامرۆیی بوونه‌ی به‌ره‌ی تاکی تایبه‌ته‌وه‌یه که نووسه‌ری به‌ڕێز و به توانا ، مه‌ریوان ووریا قانیع ، هه‌وڵی یه‌کخستنه‌وه‌ی ئیسلامییه‌کان و عه‌لمانییه‌کان ده‌دات . ئه‌و ده‌بوایه وه‌کو ڕۆشنبیرێك و خه‌باتکارێکی ناو ڕیزه‌کانی به‌ره‌ی تاکی تایبه‌ت لانی که‌م چه‌ند داواکارییه‌کی له ئیسلامییه‌کان هه‌بوایه که ده‌توانین بۆ نموونه : به فه‌رمی ناسینی ئازادی ڕاده‌ربڕین و وه‌لانانی توندوتیژی و ڕێز گرتن له مافی بێباوه‌ڕی ، به چه‌ند خاڵێکی ئه‌و داواکارییانه دابنێین . مه‌ریوان نه‌ك هه‌ر ئه‌مه‌ی نه‌کردووه ، به‌ڵکو په‌رده پۆشیشی کردووه . ئه‌م ناوبژی کردنه و ئه‌م په‌رده‌پۆش کردنه ، ئامڕازی سه‌رسووڕمان له‌سه‌ر جیهانبینی مه‌ریوان داده‌نێت .\nئیسلام بوون وه‌کو بیروباوه‌ڕێك ، په‌یامێکی ئاسمانی ، ئاشنا بوونێکی گیانه‌کییانه به بوونی یه‌که‌م ، جیهانبینییه‌کی گه‌ردوونی ،، جێگای ڕێز لێگرتن و خۆشه‌ویست بوون و په‌یڕه‌وی لێکردن بووه له لایه‌ن کۆمه‌ڵانی خه‌ڵکیی زۆرێك له میلله‌تانی جۆراوجۆره‌وه . نه من و نه مه‌ریوان و نه که‌سێکی تر ، نکوولی له هه‌بوونی ئه‌م پێشوازی کردنه‌ی خه‌ڵك نییه له ئیسلام . ئه‌وه‌ی که تێڕوانینی من و مه‌ریوان وه‌یان هه‌ر که‌سێکی دیکه له‌م باره‌یه‌وه جیا ده‌کاته‌وه ، چۆنیه‌تی بینین و مامه‌ڵه کردنی ڕۆژانه و لۆژیکمه‌ندانه‌یه‌تی له‌گه‌ڵ داموده‌زگا زه‌مینییه‌کانی ئه‌م دینه‌دا . ته‌نانه‌ت له جیاکردنه‌وه‌ی ئه‌م داموده‌زگایانه‌شدا تێڕوانینه جیاوازه‌کان به‌رجه‌سته ده‌بن . واته ئه‌و ژماره زۆره‌ی که له‌گه‌ڵ داموده‌زگا کۆمه‌ڵایه‌تییه‌کانی دین دایه ، له‌گه‌ڵ داموده‌زگا سیاسیه‌کانیدا نییه . مه‌ریوان نه‌ك هه‌ر بیرکردنه‌وه‌ی له‌گه‌ڵ داموده‌زگا زه‌مینییه کۆمه‌ڵایه‌تییه‌کانی ئیسلامدا هاوجووت دێته‌وه ، به‌ڵکو چ وه‌کو لۆجیکی بیرکردنه‌وه‌ی و چ وه‌ك سه‌وداکه‌رێکی سیاسییانه ، ناتوانێت هاتنه‌وه و سه‌رسام بوونی خۆی به داموده‌زگا زه‌مینییه ئیسلامییه سیاسییه‌کان بشارێته‌وه .\nئه‌م تراژیدیایه له فکری مه‌ریوان دا ، له ڕۆشنبیرێتی مه‌ریوان و ئه‌زموونی که‌سایه‌تی ئه‌وه‌وه سه‌رچاوه ناگرێت . ئه‌وه‌نده‌ی که لای منه‌وه ئاشکرا بێت ، مه‌سه‌له‌که په‌یوه‌ندی به خۆویستن و ناوبانگ و کورت بینی بۆچوونه‌کان و هه‌ڵپه‌ی داهێنانه‌وه هه‌یه . به‌جیا له‌وه‌ی که هه‌موو که‌سێك خۆویسته ، هه‌ر که‌سه‌ش به جۆرێك که وێنای خۆویستنی خۆی ده‌کات ، مامه‌ڵه له‌گه‌ڵ ڕووداوه‌کان و کێشه فکرییه‌کاندا ده‌کات . ناوبانگیش پێش ئه‌وه‌ی به‌رئه‌نجامی کاره ده‌ره‌کییه‌کانی مرۆڤ بێت ، خواستێکی ده‌روونیی مرۆڤ و پێکهاته‌یه‌کی که‌سایه‌تییانه و به‌شێکی دانه‌بڕاوی ژیانی کرده‌یی و ڕۆژانه‌ی ئه‌وه له کۆمه‌ڵگادا . کورتبینی بۆچوونه‌کانی مرۆڤیش ده‌گه‌ڕێته‌وه بۆ هه‌بوونی کۆمه‌ڵگه‌ی پێچه‌وانه و جۆری په‌روه‌رده کردنی کۆمه‌ڵایه‌تییانه‌ی مرۆڤ و په‌یوه‌ست بوونی به یاده‌وه‌رییه‌کان و وێنا کردنی به‌رژه‌وه‌ندییه‌کانی و پارێزگاری کردن له مه‌زنگه‌رایه‌تییه‌که‌ی . هه‌ڵپه کردنیش له داهێناندا ، ده‌سه‌ڵاتخوازی و خاوه‌ندارێتی و خۆڕانان و ده‌رکه‌وتن و شاردنه‌وه‌ی ئه‌وانی تر و سه‌رکوت کردنی ڕۆشنبیرییانه و کۆمه‌ڵایه‌تییانه‌ی له پشته‌وه ڕاوه‌ستاوه . واته مه‌ریوان وه‌کو ڕۆشنبیرێکی به‌ره‌ی تاکی تایبه‌ت به هه‌مان میتۆدی تاڵانوبڕۆی مێژووییانه‌ی کۆمه‌ڵگاکانی جیهان ، به‌رنامه فکرییه‌که‌ی خۆی بۆ چاره‌سه‌ر کردنی کێشه‌کان داده‌ڕێژێت و ده‌یباته پێشه‌وه . ئه‌م تراژیدیایه‌ی فکری مه‌ریوان ، به‌جیا له‌وه‌ی که چارهه‌ڵنه‌گره ، مێژووی ڕۆشنبیرییش له داهاتوودا وه‌ڵامی نێگه‌تیڤانه‌ی به ئاشکرا پێده‌داته‌وه .\n24 – 4 – 2011\nPrevious ئێزیدیایه‌تی و زمانی ئایینی نه‌ته‌وه‌یی\nNext بێزارم ….. کوێستان عومەرزادە


بازاڕ وكار Archives | Page 2 of 3 | gerran.online\nناوی به‌كارهێنه‌ر یا پۆستی ئه‌لیكترۆنی\nAll بازاڕ وكار\n> Sort ByFeaturedRandomداشكاندن\nView: Grid 1پیشاندان: ٢ ناونیشانپیشاندان: ٣ ناونیشانپیشاندان: ٤ ناونیشانپیشاندان: ٥ ناونیشانپیشاندان: لیست\nبه‌ش: بازاڕ وكار\nبۆ فرۆشتنی پێداویستی كاره‌بایی به‌تاك وكۆ. :: مه‌كینه‌ی ریش تاشین، ئوتوی قژ، ئمێری ددان سپیكردنه‌وه، رادیۆ، دووربین، شانه‌ی قژ خاوكردنه‌وه مه‌كینه‌ی ریشتاشین، وشككه‌ره‌وه‌ی قژ، ئامێری موخوركه بۆ تاڵه سووتاوه‌كانی قژ، مه‌دالیا و لایت. :: هه‌ر كڕیارێك له‌رێگه‌ی گه‌ڕان ئۆنلاینه‌وه سه‌ردانی پێشانگای شاباز بكات ئه‌وا سه‌رجه‌م كاڵاكانی به‌نرخی كۆ پێده‌فرۆشره‌ت، به‌مه‌رجێ یا كارتی گه‌ڕان ئۆنلاینی پێ بێت. یا به‌مۆبایله‌كه‌ی وێنه‌یه‌كی Read more...\nهه‌رزانبازاڕ و مۆبیلیاتی هه‌ریاد\nبۆ دروستكردنی قه‌نه‌فه. :: جۆره‌كنای قه‌نه‌فه‌ی ئێڵ و میوان و له‌سه‌ر داواكاری تاكی سپۆرت دروست ده‌كه‌ین. :: تاقمی بازاڕی له جۆری ئێڵ: 260 $ بۆ كڕیاران كه له‌رێگه‌ی گه‌ڕان ئۆنلاینه‌وه دێن كه بۆ كڕیاری ئاسایی 280$ كه‌متر نابێت. :: تاقمی تایبه‌ت له‌جۆری ئێڵ له‌دروستكردنی خۆمانه و به‌مه‌وادی زۆر باش دروست ده‌كرێت بۆ كڕیارانی گه‌ڕان ئۆنلاین ته‌نیا به 400$ Read more...\nشتن و ئوتووی وشكی هه‌ڵمی بینایی\nبۆ شۆردن و ئوتووی جلوبه‌رگ و به‌تانی و لێفه و ئوتووكردنی شاڵ له‌سه‌ر خه‌ت نرخه‌كان به‌م جۆره‌ن: پانتۆڵ: ئوتوكردن: 1250 شۆرن و ئوتووكردن: 2000 قه‌میس ئوتوكردن: 1250 شۆرن و ئوتووكردن: 2000 چاكه‌ت و پانتۆڵ ئوتوكردن: 3000 شۆرن و ئوتووكردن: 5000 به‌تانی: شۆردن: 5000 لێفه شۆردن: 5000 قه‌مسه‌ڵه: ئوتوكردن: 3000 شۆرن و ئوتووكردن: 4000 ریكۆری كورت: ئوتوكردن: 2000 شۆرن و Read more...\nبۆ فرۆشتنی ده‌رمانی په‌ڵه – بابه‌تی كورده‌واری – زیپكه – سپیكردنه‌وه – قه‌ڵه‌وكردن، لاوازكردن. چاره‌سه‌ر بۆ به‌ردی گورچیله وزراو، بابه‌تی موولابردن. شامپۆ و سابوون، سابوونی ره‌قیمان هه‌یه له ١٠٠٠ دیناره‌وه تا ٢٥٠٠٠ دینار. كاته‌كانی كاركردن: ٠٩:٠٠ – ١٧:٠٠ بۆ په‌یوه‌ندی: 07701541143 ڤایبه‌ر – 07480190403 ناونیشان: سلێمانی – حه‌وزه‌وشكه‌كه – دوو دوكان خوار عارفی عه‌تار :: له‌هه‌موو بازاڕ هه‌رزانتر نه‌بووین پاره‌كه‌ت Read more...\nكۆگای چیا چبیر\nبۆ فرۆشتنی كرێم و شامپۆ و سابوون زه‌یت و به‌هارات و گژوگیا و كه‌پسول. چاره‌سه‌ری رووتانه‌وه‌ی قژ، دابه‌زاندنی كێش یا قه‌ڵه‌وكردن و كێشه‌كانی پێست، لابردنی په‌ڵه. سه‌رجه‌م كاڵاكانمان ئه‌سڵین. نرخی كاڵاكان به‌نرخی كۆیه بۆیه له‌كاتی سه‌ردانی كردندا و رێژه‌یه‌ك داشكاندن بۆ ئه‌و كڕیارانه ده‌كرێ له‌رێگه‌ی گه‌ڕان ئۆنلاینه‌وه سه‌ردانی كۆگاكه‌مان ده‌كه‌ن، پێش سه‌ردانی له‌رێی مۆبایله‌كه‌ته‌وه وێنه‌یه‌كی ئه‌م ریكلامه بگرن. بۆ په‌یوه‌ندی: Read more...\nپێشانگای سابات مارکەی ئەڵمانی.. شامپۆ بۆ ھەموو جۆرەکانی ڤژ. شامپۆ بۆ لەش بەھەموو جۆرە بۆنێک. شامپۆ بۆ بەھێزکردنی قژ و ھەڵنەوەرینی. کرێم سپی کردنەوەی دەموو چاو لابردنی پەڵەو ڕەشی دەم و چاو. کرێم بۆ لابردنی زیپکە. کرێم بۆ جوانی دەم و چاو ڕەونەق. کرێم بۆ لابردنی تووک. کرێم بۆ لابردنی خەتی سک لەدوای منداڵ بوون کرێم بۆ لابردنی قڵیشاوی دەست، Read more...\n– بۆ فرۆشتنی هه‌موو مه‌وادێكی ئاوو ئاوه‌ڕۆ و سه‌رجه‌م پێداویستی كاره‌بایی. – هه‌ر كڕیارێك له‌رێگه‌ی گه‌ڕان ئۆنلاینه‌وه سه‌ردانی فرۆشگای كوردستان بكات داشكاندنی تایبه‌تی بۆ ده‌كه‌ین. – بۆ پرسیاری هه‌ر كاڵایه‌ك ده‌توانن په‌یوه‌ندی به‌ژماره‌ی ڤایبه‌رمانه‌وه بكه‌ن. – كاتی كاركردن: 08:00 – 22:00 – بۆ په‌یوه‌ندی: 07701937443 ڤایبه‌ر . – كۆره‌ك : 07501055758 – ناونیشان: سلێمانی – سه‌ر شه‌قامی سه‌ره‌كی عه‌واڵ – Read more...\nسه‌نته‌ری كاره‌بایی میرخان\nبۆ بازرگانی ئامێره كاره‌باییه‌كان بریكاری سه‌ره‌كی كۆمپانیای حسێن بۆ به‌رهه‌مه‌كانی Mele – Tecnogas بۆ ئه‌و كڕیاره به‌رێزانه‌ی له‌رێی ماڵپه‌ڕی گه‌ڕان ئۆنلاینه‌وه سه‌ردانمان بكه‌ن سوومه‌ند ده‌بن له داشكاندنی ١٥% بۆ به‌رهه‌مه‌كانمان. نرخه‌كانمان نرخی كۆیه. به‌رهه‌مه‌كانمان Meleی ئه‌ڵمانی و Tecnogasی ئیتاڵییه و گه‌ره‌نتی ١٢ ساڵی له‌گه‌ڵدایه. ناونیشان: سلێمانی – شه‌ست مه‌تری – پشت گۆڕه‌پانی چیا – شه‌قامی تاوه‌ره‌كان بۆ په‌یوه‌ندی: 07701596006 ڤایبه‌ر 07702413040 Read more...\nپێشانگای ئه‌كوا گۆڵد\nپێشانگای ئه‌كوا گۆڵد بۆ دابینكردنی فلته‌ری پاكژكردنه‌وه‌ی ئاوی ماڵان و شوێنه گشتیه‌كان به‌تاك و كۆ. پێشانگاكه‌مان هه‌ڵده‌ستێت به‌دانانی گلۆپی لید بۆ ماڵان و شوێنه گشتیه‌كان به‌نرخی كۆ. گه‌یاندنمان هه‌یه بۆ ناوشاری سلێمانی و كه‌ركوك و هه‌ڵه‌بجه و كه‌لار و رانیه و ده‌وروبه‌ری. له‌هه‌موو ئه‌و شوێنانه‌ی سه‌ره‌وه وه‌ستای خۆمانمان هه‌یه بۆ دانانی فیلته‌ره‌كان، ئه‌گه‌ر فیلته‌ره‌كان وه‌ستای خۆمان بیبه‌ستێ گه‌ره‌نتی ده‌كه‌ین. داشكاندنی Read more...\nفرۆشگای رێباز بۆ فرۆشتنی پێداویستی ئۆتۆمبیل له‌جۆره‌كانی كیا – تویۆتا – نیسان – سكۆدا – هۆندا – میسته‌ربۆشی – شۆڤیرلێت – ئه‌مریكی – بی ئێ ده‌بلیو. :: فیته‌ری خۆمان هه‌یه. :: گه‌یاندنمان هه‌یه. كاته‌كانی كاركردن: ٠٨:٠٠ – ٢٢:٠٠ :: بۆ په‌یوه‌ندی: ٠٧٥٠١٣٣٧٦٧٤ خزمه‌تگوزاری ڤایبه‌ریشی هه‌یه. ناونیشان: سلێمانی – فلكه‌ی ده‌ستاڕه‌كه داشكاندن هه‌ر كڕیارێك وێنه‌یه‌كی ئه‌م ریكلامه بگرێ Read more...\nهیچ ناونیشانێك نه‌دۆزرایه‌وه\nببوورن هیچ ئه‌نجامێك نییه، تكایه به‌شێوازی گه‌ڕانه‌كاتاندا بچنه‌وه و دووباره هه‌وڵبده‌نه‌وه\nچەند ئاماژەیەکی جەستە کە سادە دەردەکەوێت، بەڵام نیشانەیە بۆ نەخۆشی مەترسیدار 10/03/2019\nبەغدا رەزامەندی دەربڕی.. ٩٣٢ ملیار دینار رەوانەی ھەرێم دەکرێت 07/03/2019\nبە ٥ رۆژ چەوری وورگ ناھێڵێت 19/12/2018


پشتیوانی لە مانگرتن و خۆنیشادان، عوسمان کەوکەبی شاد – Peshmergekan\nلە ناو دڵی گەلدا بە فێر کردن و پەروەردە کردنی منداڵان و نەوەی داهاتوی جێی خۆیان کردۆتەوە. مامۆستا بۆ ئەوەی کە کار و ئەرکی پیرۆزی خۆی بە جوانی و بە باشی جێ بە جێ بکات دەبێت موچەی تەواوی هەبێت. هەروەها دەبێ ئاسایەشی تەواو بۆ دابین بکرێت. نابێ لە لایایەن موچەی دا کەم و کوری هەبێت. کەم و کوری لە موچە دا شیرازەی ژیان و کۆمەڵایەتی تێکدەدا و هەروەها کاریگەر دەبێت بۆ سەر باری دەرونیش.\nهەروەها هەموو کارمەندانی باشوری کوردستان دەبێ موچەی تەواویان پێبدرێت هەتا بتوانن خزمەت و ئەرک و کارەکانی خۆیان بە باشی بەرێوەبەرن.\nئێستا کە لە باشوری کوردستان مامۆستا و کارمەندانی تر دەستیان بە مانگرتن و خۆنیشاندان کردووە،بە گوێرەی جارنامەی نێودەوڵەتی مافی رەوایی خۆیانە. ئەوان مانگرتن و خۆنیشیاندان دەکەن بە دژی یاسای پاشەکەوتی موچە. پاشە کەوتی موچە بۆ چی دەبێ هەبێت. پارلەمان و حکومەتی کوردستان ئەرکی سەر شانی خۆیانە کە بەتەواوی موچەی کارمەندان بدەن و ئاسایەش و ئاسودەیان بۆ دابین بکەن. کاری پارلەمان و حکومەت ئەوەیە کە بژێوی ژیانی گەل بدات و ژیانی دانیشتوانی خۆش بکات.\nمن وەک ئەندامی سیاسی ئەنجومەنی شارە وانی هامار لە وڵاتی نۆرویژ بە تەواوی پشتیوانی خۆم لە مانگرتن و خۆنیشاندانەکانی موچەخۆرانی باشوری کوردستان بە دژی یاسای پاشەکەوت دەردەبرم. هیوادارم کە پارلەمان و حکومەتی باشوری کوردستان گوێگری مافەکانی گەل بن و بەکردار جێ بەجێیان بکات.\nئەندامانی سیاسی ئەنجومەنی شارەوانی هامار لە وڵاتی نۆروژ


پێنج ئێرانی لە توركیە دەستبەسەر كران\n٢٤ ئوت ٢٠١٩ - ٠٢ خەرمانان ١٣٩٨ - ١٦:٤١ تاران\n١٣٩٥/٠٤/٠٥ - ٢٥-٠٦-٢٠١٦ - ١٢:٣٢ تاران ١٥٦٦ قه‌باره‌ی فۆنت:\nئاژانسی كوردپا: پێنج هاوڵاتیی ئێرانی بە تۆمەتی كەڵك وەرگرتن لە پاسپۆرتی ساختە و قاچاخی شتومەك لە شارەكانی وان و ئێزمیری توركیە دەستبەسەر كران.\nهەواڵدەریی ئاناتۆلیی توركیە ڕۆژی شەممە ڕایگەیاند هاوڵاتییەكی ئێرانی (٢٠ سالە) بە ناوی H.V.S كە هەوڵی دەدا بە پاسپۆرتی ساختەی وڵاتی مەجارستان، لە ڕێگەی فڕۆكەخانەی نێودەوڵەتیی "عەدنان موندەریس"ی ئیزمیرەوە بەرەو لەندەن بڕوات، دەستبەسەر كراوە.\nهەروەها پۆلیسی ئیستانبۆڵ لە هەڵمەتێكی پشكنیندا دوو ئێرانیی دەستبەسەر كرد. دەوترێت ئەو دوو ئێرانییە كۆمەڵێك پاسپۆرتی وڵاتە جۆراوجۆرەكانی ئورووپا، دەزگای چاپی ڤیزا و مۆری پلاستیكیی تایبەت بە ساختەكردنی بەڵگەنامەیان پێ بووە.\nلە هەڵمەتێكی دیكەدا پۆلیسی پارێزگای سنووریی وان، ٢١ كەسی دەستبەسەر كرد كە ٤ كەس لەوانە هاوڵاتیی ئێرانی بوون.\nئەو كەسانە بڕێكی زۆر دەرمانی قاچاخ، دوو هەزار و ٣٥٨ دەزگا مۆبایل، یەك كیلۆ و ٧٠٠ گرەم كەستەك (شمش)ی زێڕ و ٥٧ هەزار پاكەت سیگاری قاچاخیان پێ بووە.\nپۆلیسی وان دوابەدوای بەدەستهێنانی زانیاریی پێویست لەسەر هەناردنی قاچاخیی بڕێكی زۆری دەرمان لە وانەوە بۆ ئێران، ئەو هەڵمەتەیان دەست پێ كردووە و لە پشكنینی هۆتێلی شوێنی نیشتەجێبوونی ئێرانییەكاندا بۆی دەركەوتووە كە ئەو بڕە دەرمانە بە بێ مۆڵەتی پزیشكی لە دەرمانخانە جۆراوجۆرەكانی شاری وان دابین كراوە. نرخی ئەو دەرمانانە دەگاتە زیاتر لە دوو میلیۆون لیری تورك (نزیك بە ٥/٢ میلیارد تمەن). لەو هەڵمەتەدا ١٥ كەس دەستبەسەر كراون كە دوو كەس لەوانە ئێرانی بوون.\nپۆلیسی فڕۆكەخانەی وان هەروەها دوو ئێرانیی دەستبەسەر كردووە كە ویستوویانە لە "وان" بەرەو ئیستانبۆل بڕۆن. ئەو دوو كەسەش یەك كیلۆ و ٧٠٠ گرەم كەستەكی زێڕی قاچاخیان پێ بووە كە لە لایەن پۆلیسەوە دەستی بە سەردا گیراوە.


Thursday, 09.03.2009, 12:00\nبزووتنەوەی گۆڕان لە فینلاند، بلۆگی فەرمی دەکاتەوە\nدوا بەدوای بڕیاری ڕۆژی ٣٠ی ٨ی ٢٠٠٩ ی هەڵسووڕاوانی بزووتنەوەی گۆڕان بۆ کردنەوەی بلۆگی فەرمی، بەهەوڵی هەڵسووڕاوی بزووتنەوەکە بەڕێز عەباس شوان، ئامادەکاری بۆ کرا و وەک دەبینن لە ڕۆژی ١ی ٩ی ٢٠٠٩دا کرایەوە، و دەستبەکار بوو.\nلەسەرەتادا هەموو ئەو کار و هەڵسوورانەی چەند مانگی ڕابردووی کۆمیتەی پشتیوانی فینلاندی گۆڕان و ئەوانەی دوورونزیک پەیوەندیان بەبزووتنەوەکەوە هەیە، لەخۆ گرتووە و تێدا دانراوە.\nئەم هەوڵەش دەچێتە خانەی کاری ڕاگەیاندنی لۆکاڵییەوە، بۆ ناسینی زیاتر و پیشاندانی دیدە جۆراوجۆرەکانی ناو بزووتنەوەکە. بلۆگەکە وایە، لەپاین هەر بابەتێکدا خوێنەر دەتوانی کۆمێنت توانج تەعلیق بنوسێت و ڕاستەوخۆ بەکلیکێک بێ سانسۆر دەچیتە سەر هێڵ و بڵاودەبێتەوە. دەکرێت چەند کەس وەک بەڕێوەبەر دابنرێت، لە شوێنە جۆراوجۆرەکانەوە، بابەتەکان دابنرێت و نوێ بکرێتەوە.\nقابل بەوەیە پێشبخرێت و ببێتە تریبیۆنێک بۆ هەموو ئەوانەی دڵیان بۆ گۆڕان لێدەدات. بەم بۆنەیەوە پیرۆزبایی گەرم لەهەموو لایەنگرانی بزووتنەوەی گۆڕان دەکەین و بەهیواین ببێتە تریبیۆنێکی ئازاد بۆ گشت... 2009.9.1\nکۆبوونەوەی گشتی هەڵسووڕاوان\nلە درێژەی دانیشنەکانی گۆڕانیخوازان و بۆ هەماهەنگی و لێکهەڵپێکانی تواناکان و گەشەدانی هەرچی زیاتری بزووتنەوەکە، ڕۆژی یەکشەممە 2009.8.30 کات 13 بۆ 15،30 لە شاری هێلسنکی کۆمیتەی پشتیوانی لیستی گۆڕان و ژمارەیەک لەگەنجان کە لەژێر ناونیشان کۆمەڵەی گەنجان سەربەخۆیانە ڕێکخراوەیەکیان پێکهێناوە، بۆ دووهەم جار کۆبوونەوە.\nلەوێدا قسەوباسێکی زۆر کرا، دەست خرایە سەر خاڵە ناڕۆشنەکان و هەنگاونان بۆ دەربازبوون لێی، گرنگترین خاڵ ئەمانە بوو:\nپلەو پایە نەبێتە هۆی لێکترازانی گۆڕانخوازان و فەرامۆشکردنی یەکگرتوویی و بەهێزی بزووتنەوەکە...\nکاڵکردنەوەی هزری ناوچەگەرێتی و عەشیرەتی و بنەماڵەیی...\nهەوڵدان بۆ گردکردنەوەی زیاتری گەنجان و خەڵک بەگشتی...\nهەروەها لەبەرانبەر چەند پێشنیارێک بۆ کاری و رێکخستن گفتوگۆ کرا، بەم ئەنجامەی خوارەوە گەیشتن:\nپێشنیاری فیدراسیۆن نەگونجاو بوو، لەبری ئەوە هەڵسووڕاوان دەبێت پەیوەندی توندوتۆڵ دروست بکەن، و لەنێو خۆیاندا بۆ هەر کارێک، ڕاوێژ بەیەکتر بکەن.\nکاتێک دیاریکرا، بۆ ئەوەی لەو ماوەیەدا زیاتر لەیەکتر تێبگەن. دواتر بەپێی هەلومەرج بڕیار لەسەر کۆبوونەوەی گشت و هەڵبژاردن دەدرێت.\nکردنەوەی بلۆگێکی ئەنتەرنێتی بەناوی گۆڕانی فینلاندەوە.\nکۆبوونەوەکە لەکەشوهەوایەکی مۆدێرنانە و دۆستانە وادا بەڕێوە چوو، کە بووە مایەی خۆشحاڵی هەمووان.\nشایەنی باسە بەڕێز کاک شێرکۆ زەنگەنە وەک مافناسێک ئامادەی کۆبوونەوەکە بوو، دەورونەخشی باشی گێڕا بۆ لێکنزیکردنەوەی دیدە جۆراوجۆرەکان.\nئێوارەی ئەو ڕۆژە، ئەنجوومەنی باڵای ئیسلامی بەبۆنەی کوچی دوایی ڕابەرەکەیانەوە سەید عەبدولعەزیز ئەلحەکیم پرسەیان دانابوو. ئامادەبووانی کۆبوونەوەکە پێکەوە سەردانی مزگەوتیان کرد و بەناوی لیستی گۆڕانەوە پرسە و سەرەخۆشیان پێڕاگەیاندن. 09.8.30\nئەرشیفی (عه‌باس شوان)ی نووسەر\nئەرسەلان بایز، ڕێژەی٧٠% بەتەزویر دەزانێت!


“با منداڵەکانم هەتیو نەبن، خەریکە دەمرم” – بزاڤی خزمەت\n“با منداڵەکانم هەتیو نەبن، خەریکە دەمرم”\nحوسەین کەرا یەکێک لەو هاوڵاتیانەی لە زینداندا تشی نەخۆشی بووە، لە ماوەی ڕابردوودا داوای لە کاربەدەستانی تورکیا کرد ئازادی بکەن وتی” وا خەریکە دەمرم، منداڵەکانم با هەتیو نەبن”.\nناوبراو لە بەرواری ١٣ ی مانگی حوزەیرانی ڕابردوو، دەبوو دانیشتنێکی تری دادگاییکردنەکەی بەڕێوە بچێت و بە هۆی کێشەیەکی تەکنیکی لە سیسیتەمی سەگبیس، کە بریتیە لە دادگاییکردنی کەسی زیندانی لە ڕێگەی پەخشی ڕاستەوخۆی کامێراوە، دانیشتنەکە دواخرا.\nبڕیارە ٤ ی تەموزی ئەم مانگە جارێکی تر دانیشتنێکی دادگاییکردنەکەی بەڕێوە ببرێت و ناوبراویش داوای ئازادکردنی دەکات.\nناوبراو مامۆستای وانەی کیمیایە و لە بەرواری ٨ ی ئازاری ٢٠١٩ دەستبەسەرکراوە.\nهەروەها هاوسەرەکشی بە ناوی زوبەیدە کرا، لە زیندانی شاری کۆنیا دەستبەسەرە و ٣ منداڵەکەشیان لەلای دایکی حوسەین کرا ژیان بەسەر دەبەن.\nبەرواری دانیشتنی دادگایی زوبەیدە کەراش لە ٢٢ ی ئابی ئەم ساڵ ئەنجام دەدرێت.\nحوسەین کەرا لە زانکۆی حاجیتەپە بەشی کیمیای تەواو کردووە لە هەمان زانکۆ دکتۆراکەشی تەواو کردووە. کەرا لە بەراوری ١١ ی ئازاری ٢٠١٩، نامەیەک ئاڕاستەی فاروق گەرگەرلیئۆغلوی پەڕلەمانتاری هەدەپە دەکات، کە ئەندامی لیژنەی مافی مرۆڤە لە پەڕلەمانی تورکیا، داوای یارمەتی لێدەکات.\nکەرا پێش ٢٥ ساڵ باوکی لە دەستداوە و بە هەتیوی گەورە بووە، لە نامەکەیدا کە بۆ فاروق گەرگەرلیئۆغلوی ناردووە دەلێت” کاک عومەر من لێرە خەریکە دەمرم، دەنگم بە هیچ کەسێک ناگات. حەز ناکەم ٣ منداڵەکەشم بە هەتیوی گەورە ببن. دەمەوێت لە ماڵەوە تەداوی نەخۆشیەکەم بکەم، ئامادەم هەموو ڕێکارێکی یاسایی لە دژی دەرچونم لە ماڵەوە بگیرێتە بەر. ڕازیم بەوەی لە ماڵەوە زیندانی ببم. تکایە دەنگم بگەیەنن. من لێرە لە حاڵێکی پەرێشاندام و چیدی ناتوانم لە ژیاندا بمێنمەوە. بە شێوەیەکی فەرمی داوام لە دادگا کردووە، بەڵام وەڵامی داواکەمیان نەدایەوە. یەکەم دانیشتنی دادگایان بۆ بەرواری ١٣ ی حوزەیرانی ئەمساڵ داناوە، تا ئەو کاتە سەختە لە ژیاندا بمێنمەوە. تەنیا چارەیەک کە لە بەردەممدایە ئەوەیە نامەیەک بۆ ئێوە بنوسم. ئیدی نازانم بە دەستت دەگات یاخود نا. من بە هەتیوی گەورە بووم، زۆر بە باشی دەزانم کە بێ باوکی چیە. حەز ناکەم منداڵەکانیشم بە بێ باوکی گەورە ببن”.\n242 جار بینراوە 2 جار ئەمرۆ بینراوە


بۆ دژایەتی کاسیاس دەکرێت؟ · Kurdsport\nدەستپێک/هەواڵ/بۆ دژایەتی کاسیاس دەکرێت؟\n1,062 بە خولەکێک دەخوێندرێتەوە\nیەکێتی تۆپی پێی ئیسپانیا یادی ٨ ساڵەی بەدەستهێنانی یۆرۆی ٢٠١٢ ی کردبوە بە ڤیدیۆیەک، بەڵام ئەوەی سەیربوو کاسیاسی کاپتنی ئەوکات لە ڤیدیۆکەدا زۆر بە کەمی وەکو یاریزانێکی باکگراوند دەردەکەوێت(ڤیدیۆکە لە کۆمێنتە)، لەبەرامبەردا ئەستێرەکانیتر ناو وێنەکانیان چەند جارێک پیشان ئەیات، تەنانەت چەندین یاریزان هەبوون خولەکێک یاریان نەکردبوو لە ڤیدیۆکەدابوون.\nلەو بارەیەوە کاسیاس لە تویتەر دەنوسێت : نازانم ئەگەر کارێکی هەڵەم کردبێت لە هەڵبژاردەی ئیسپانیا! ئەگەر کردبێتم ، ئەوە داوای لێبوردن دەکەم! هەرگیز لە یادت ناکەم 🇪🇸…\nجێی سەرنجە بڕیارە لە ١٠-٧ ئیسپانیا یادی ١٠ ساڵەی بەدەستهێنانی جامی جیهانی بکاتەوەو دەوترێت کاسیاس بانگهێشت نەکراوە.\nکاسیاس پێشتر خۆی کاندید کردبوو بۆ سەرۆکایەتی یەکێتی تۆپی پێی ئیسپانیا کە لە ئێستادا روبیالیس سەرۆکایەتی دەکات، بەڵام کاسیاس بەقسەی خۆی دەڵێت بەهۆی کۆرۆناوە پاشەکشەی کردوە.\nلە کۆتاییدا دەکرێت کێشەی کاسیاس تەنها خۆ هەڵبژاردنی بێت دژی سەرۆکی ئێستا، یان هۆکارێکیتربێت لە داهاتوو ئاشکرا دەکرێت، بەڵام ئەوە ڕونکە کە کاسیاس نەک تەنها لای هاندەرانی ریاڵ مەدرید بەڵکۆ لە هەرێمی کەتەلۆنیا و باسک و تەواوی ئیسپانیا خۆشەویست.


سامسۆنگ گالاکسی ئەی ٧٠ - Samsung Galaxy A70 - وێبسایتی شتومەک\nHomeمۆبایل و تابلێتمۆبایلمۆبایلی زیرەکسامسۆنگ گالاکسی ئەی ٧٠ – Samsung Galaxy A70\nسامسۆنگ گالاکسی ئەی ٧٠ – Samsung Galaxy A70\nکامێرای دواوە: ٣٢ و ٨ و ٥ مێگاپیکسڵ\nڕام: ٨/٦ گێگابایت\nبەرواری دەرچوون: مانگی ٤ی ساڵی ٢٠١٩\nشاشەی گەورە و نایاب\nکامێرای سەرنجڕاکێش لە دواوە و لە پێشەوە\nتەمەنی نایابی باتری\nهەندێک دواکەوتنی کەم لە UI دا\nوا دەردەکەوێت کۆمپانیای سامسونگ لەم ساڵدا بە مۆبایلە نایابەکانی بازاڕ پڕ بکات. ئەم زەبەلاحە کۆرییە بۆ ساڵی ٢٠١٩ باش خۆی نمایش دەکات. یەکێک لە مۆبایلە تازەکانی بریتییە لە A 70 کە نەک هەر شاشەکەی زۆر گەورەیە، ٦.٧ ئینچ، بەڵکو وردەکارییەکانیشی بەهێزن. لەم نرخەدا ڕکابەریی مۆبایلەکانی وەک Vivo V15 Pro و Nokia 8.1 دەکات. کەواتە ئایا مۆبایلەکە دەتوانێت درێژە بە ڕکابەریی بدات؟ لێرەدا زیاتر لەسەری بخوێنەوە.\nدیزاین و شاشە\nکۆمپانیاکە ئێستا شاشە بە شێوازی جیاواز جیاواز درووست دەکات لەوانەیە Infinity U، Infinity V و Infinity O. ڕێژەی ڕووکاری ١٩:٩ پێشکەش دەکات. ئەم شاشانە یان کەلێنیان لەسەرە یان کوندارن بۆ کامێرای سێڵفی. بەڵام ئەم مۆبایلە هەنگاوێک زیاتر ڕۆشتووە. شاشەیەکی Infinity-V بەکاردەهێنێت بە ڕێژەی ڕووکاری درێژتر لە ئاسایی. واتە ٢٠:٩. قەبارەی شاشەکەی بریتییە لە ٦.٧ ئینچ، ئەمەش کردوویە بە گەورەترین مۆبایلی سامسونگ تا ئێستا، تەنانەت گەورەتر لە مۆبایلەکانی گالاکسی نۆت. بەهۆی ئەوەی لاتەنیشتەکانی شاشەکەی باریکن، مۆبایلەکە ئەزموونێکی پیشاندانی نایاب پێشکەش دەکات بە ڕێژەیەکی نایابی شاشە بۆ لاشە کە بریتییە لە ٩٣.٤%. ئەمانە لەگەڵ پانێڵی Super AMOLED بە وردیی پیشاندانی+full HD وە بۆخۆی ناوەندێکە بۆ فیلم کە خستووتەتە گیرفانتەوە. لە ڕاستیدا کاتێک لەسەر ئەم شاشەیە سەیری زنجیرە دراما دەکەیت هەست ناکەیت پێویستت بە شاشەیەکی گەورەتر هەیە. هەرچەندە وا دەردەکەوێت شاشەکە لە دەرەوە ڕووناکی بداتەوە، ڕێژەی ڕووناکییەکەی زۆر باشە و ناتوانیت لە گۆشەکانی پیشاندان گلەیت هەبێت. بە لەبەرچاوگرتنی ئەوەی کە پانێڵەکەی بریتییە لە AMOLED ئەوا تایبەتمەندیی هەمیشە-کارای-شاشە بەدەست دەهێنیت.\nهەروەکو هاوەڵەکانی وەکو A30 و A50 پانێڵی دواوەی مۆبایلەکە بریقەدار و بریسکاوەیە. هەرچەندە وا هەست بکەیت کە لە شووشە درووست کراوە بەڵام لە ڕاستیدا لە پۆلی کاربۆنایتە کە وایکردووە هەندێک ڕەختەتر بێت. بەڵام مانای ئەوە نییە کە بە جێ پەنجە پیس نەبێت و کاتێک دەستت ئارەقیان کردووە لە دەستت نەخلیسکێت. لەگەڵ ئەوەشدا، پشتە دەبڵ-چەماوەکەی گرتنی ئاسانتر کردووە و ئەوەی کە کێشی مۆبایلەکە ١٨٣ گرامە باشتر لەناو دەستدا گیر دەردەکەوێت. زیاد لەوەش، بەرگێکی ڕوون لەناو کارتۆنەکەیدایە بۆ زیاتر پارێزگاریی. کاتێک باس دێتە سەر شوێنی دووگمەکانی و دەرچەکانی ئەوا مۆبایلەکە زۆر جیاواز نییە لە هاوەڵەکانی. شەبەکەی سپیکەر لەسەر لێواری خوارەوەیە. ئەمەش مانای ئەوەیە کە دەکرێ لەکاتی بەکارهێنانی مۆبایلەکە لەسەر لا دەستت سپیکەرەکە داپۆشێت.\nهەروەکو هاوەڵە گەنجترەکەی، A50، ئەم مۆبایلەش ٣ کامێرا لەسەر پشتەکەی هەیە. هەرچەندە کامێرا سەرەکییەکە تازەکراوەتەوە و کراوە بە ٣٢ مێگا پێکسڵ بە کرانەوەی هاوێنەی f/1.7. ئەمە لە کاتێکدا کامێرای دووەم و سێهەم وەکو خۆیان ماونەتەوە و بریتین لە گۆشەفراوانی ٨ مێگا پێکسڵ و ٥ مێگا پێکسڵ بۆ هەستکردن بە قووڵی. ئەوانەی ئاشقی وێنەی سێڵفین دڵخۆش دەبن بە بینینی کامێرایەکی ٣٢ مێگا پێکسڵ لەسەر ڕووی پێشەوە. هەرکەسێک بەم دواییانە مۆبایلی زیرەکی سامسونگی بەکارهێنابێت ئەوا ئەپی کامێراکە بۆی ئاشنایە. کاتێک دەیکەیتەوە، دەبینیت دووگمەی وێنەگرتنەکە کەوتووەتە ناوەڕاستی بەشی خوارەوە. کەوتووەتە نێوان شوێنی دەستگەیشتن بە وێنەکانی پێشتر و شوێنی گۆڕین بۆ کامێرای پێشەوە. لە سەرو ئەمیشەوە حاڵەتە ئاساییەکانی شێوازی وێنەگرتن هەن، وێنە، ڤیدیۆ، جووڵەی هێواش، جووڵەی ئەوپەڕی هێواش، live focus، پڕۆفێشناڵ و پانۆڕاما. هەروەها دەتوانیت تەنها بە یەک دەست لێدان کامێرا گۆشە فراوانەکە بکەیتەوە. لەسەر لای سەرەوە شوێنی ڕێکخستنەکان، فلاش، کات دانان و توانای گۆڕینی ڕێژەی ڕووکار هەیە. هەروەها فلتەرەکان و ئیفێکتەکانی جوانکاریی هەن.\nکامێراکانی بەتوانان، هەموو ئەو دیمەنانەی دەیانگرێت باشن. ئەو وێنانەی سروشت کە دەیانگرێت وردییەکی زۆریان تێدایە و تەواو پڕڕەنگن. هەروەها وێنە نزیکەکان سەرنجڕاکێشن بەوەی کە کامێرا سەرەکییەکە کاریگەریی faux-bokeh پێشکەش دەکات.هەروەها کامێرا گۆشە فراوانەکە بە هەمان شێوە بەتوانایە. بێگومان دەتوانیت حاڵەتی Live Focus کارا بکەیت بۆ بەکارهێنانی کامێرا ٥ مێگا پێکسڵییەکە کە کارێکی ناوازە دەکات لە جیاکردنەوەی باگراوند لە تەنەکە. هەرچەندە ئەگەر بەباشی سەیری بکەیت پشکنینی لێوارەکان نایاب نییە. بەهۆی کرانەوەی هاوێنەی فراوانەوە کارکردنی کامێراکە لە ڕووناکی کەمدا تەواو باشە. هەرچی ڤیدیۆیە، دەتوانێت ڤیدیۆ بە کوالیتی 4k تۆمار بکات. ئەمە لە کاتێکدا جووڵەی ئەوپەڕی هێواش بە کوالیتی 720p تۆمار بکات. لە کاتێکدا ڤیدیۆکان خراپ نین، بەڵام نەبوونی OIS مانای ئەوەیە کە پێویستە دەستت جێگیر بێت بۆ ئەوەی دەرەنجامێکی باشت دەست بکەوێت. وێنە سێڵفییەکان لەم مۆبایلەدا لایەنێکی گرنگ و دیارن و پر لە وردیین ئەمە لە کاتێکدا دڵنیایی ئەوە دەدات وێنەکان زۆر دەستکرد دەرناکەون.\nبەڵێ جارێکی تریش لێرەدا مۆبایلەکە نزیکە لە Vivo V15 Pro وە. پڕۆسێسەری 11nm Snapdragon 675 octa-core بەکاردەهێنێت کە دوو Kryo 460 core ی هەیە و لە 2GHz و 1.7GHz دا کاردەکەن. SD675 کە تایبەت بە گەیمەرانە و 612GPU بەکاردەهێنێت و تووڵەکانی گونجاندنی گەیم دانراون بۆ گەیمێکی بێ کێشە. بێگومان مۆبایلە زیرەکەکە لەم لایەنەوە بێ کێشەیە. یاریەکانی وەکو PUBG و Unkilled تاقیکراونەتەوە، هیچ خاوییەک بەدی نەکراوە و مۆبایلەکە کۆنتڕۆڵی گەرمبوونی کردووە. ڕامێکی ٦ گێگا بایت بەکاردەهێنێت، بەمەش دەتوانێت بەبێ کێشە کار بکات. تەنانەت ئەگەر چەند ئەپێک لە باگراوندا کرابنەوە، مۆبایلەکە لەتوانایدایە بەبێ خاوبوونەوە کاربکات و گۆڕانکاری لەنێوان ئەپەکاندا بکات بە خێرایی. لەگەڵ ئەوەشدا هەندێک جار سڕبوونی مۆبایلەکە بەدی کراوە کە پێدەچێت بەهۆی کێشەی سۆفتوێرەوە بووبێت.\nمیمۆری ئەم مۆبایلە ١٢٨ گێگا بایتە. بەکارهێنەران دەتوانن ١١٠ گێگا بایتی بەکاربهێنن، ئەگەر پێویست بوو، دەتوانرێت بە بەکارهێنانی میمۆری دەرەکی، بۆ ٥١٢ گێگا بەرز بکرێتەوە. ئەوەی باشە ئەوەیە کە پێویست ناکات دەستبەرداری یەکێک لە سیمکارتەکان بیت بۆ بەکارهێنانی میمۆری دەرەکیی. هەروەکو هاوەڵەکانی لە کاتی دەرهێنانی لە کارتۆنەکەی OneUI بەکاردەهێنێت کە لەسەر Android 9.0 Pie بینا کراوە. بەکارهێنەران دلخوازی ئەم ناوەندە سادە و تازەیەن. ئەوەی کە جێگای ڕەخنەیە ئەو ڕاستییەیە کە لە بەکارهێنانی سەرەتادا مۆبایلەکە پێشنیاری دابەزاندنی ئەپی ترت بۆ دەکات، بەڵام ئەوەی باشە دەتوانیت یەکدەست هەموویان تێپەڕێنیت.\nکاتێک باس دێتە سەر باتری، مۆبایەلەکە بەهێزترینی زنجیرەی ئەی سامسونگە. ئەمە لەبەرئەوەی توانای باتری مۆبایلەکە 4,500mAh ە. بەمەش دڵنیایی دەدات کە تا بەیانیی داهاتوو پێویستت بە شەحنکردنەوەی مۆبایلەکەت نییە و هەندێک جاریش دوانیوەڕۆی داهاتوو. بە شێوەیەکی گشتیی تەمەنی باتری مۆبایلەکە ناوازەیە. هەروەها یەکەمین مۆبایلی زنجیرەی ئەی سامسونگە کە شەحنکەرەوەی خێرای ٢٥ وات دابین دەکات، ئەمەش دڵنیایی پڕبوونی مۆبایلەکە بە شێوەیەکی خێرا دەدات. تاقیکراوەتەوە، مۆبایلەکە بە کەمێک زیاتر لە ٢ کاتژمێر لە ١٠% وە بووە بە ١٠٠%.\nئەمە مۆبایلێکە کە پیشانی دەدات سامسونگ بەپێی کات گۆڕانکاریی لە مۆبایلەکانیدا دەکات. نەک هەر توانای تەواوی هەیە تا ڕکابەرەکانی ببەزێنێت، بەڵکو بەهۆی بوونی شاشەیەکی ناوازە و گەورە، دیزاینی سەرنجڕاکێش، کامێرای نایاب، وردەکاریی بەهێز، دەتوانێت کڕیارانیش بەلای خۆیدا ڕابکێشێت. ئەمانە لە لایەک و باترییەکی گەورە لەلایەکی تر. بێگومان هەموو ئەمە بەس نییە بۆ ڕاکێشانی کڕیار. بەتایبەت کاتێک مۆبایلە ڕکابەرەکانی وەک POCO F1 دەبینیت. ئەم مۆبایلەی سەر بە شاومی بە پڕۆسێسەری Snapdragon 845 هاتۆتە ناو مەیدانەکەوە کە ناکرێت لەبەرچاو نەگیرێت. کاتێک بەراورد لە نێوان ئەم مۆبایلە و Nokia 8.1 دەکەیت، ئەوە دەکەوێتە سەر ئەوەی ئایا تۆ زیاتر گرنگی بە stock Android دەدەیت یان سێ کامێرا و باتری گەورە. بە شێوەیەکی گشتیی لەم نرخەدا مۆبایلەکە بژاردەیەکی بەهێزە.\nکۆد: Samsung-Galaxy-A70 بەش: مۆبایلی زیرەک\nبەرواری دەرچوون مانگی ٤، ساڵی ٢٠١٩\nقەبارە 164.3 x 76.7 x 7.9 mm\nکێش ١٨٣ گرام\nچیپسێت Qualcomm SDM675 Snapdragon 675 (11 nm)\nسی پی یو Octa-core (2×2.0 GHz Kryo 460 Gold & 6×1.7 GHz Kryo 460 Silver)\nشوێنی میمۆری دەرەکی هەیەتی (microSD)، تا ٥١٢ گێگابایت\nمیمۆری ناوەکی ١٢٨ گێگابایت – ٨/٦ گێگابایت ڕام\n٣٢ مێگاپیکسڵ، f/1.7, PDAF\n٨ مێگاپیکسڵ، f/2.2,12mm ,ultrawide\n٥مێگاپێکسڵ، f/2.2 , هەستەوەری قووڵی\nتایبەتمەندییەکان فلاشی LED، حاڵەتی HDR پانۆراما\nڤیدیۆ [email protected], [email protected]/240fps\nکامێرای پێشەوە ٣٢ مێگاپیکسڵ، f/2.0\nشوێنی هێدفۆن (٣.٥ ملم) ✓\nوایەرلێس Wi-Fi 802.11 a/b/g/n/ac, dual-band, WiFi Direct, hotspot\nجۆر باتری لیثیۆم-پۆلیمەر 4500mAh، لێناکرێتەوە\nYad karzan – 29/05/2019\nهواوی نۆڤا ٣ – Huawei Nova 3\nکامێرای دواوە: دەبڵ کامێرای ١٦ و ٢٤ مێگاپیکسڵ\nکامێرای پێشەوە: دەبڵ کامێرای ٢٤ و ٢ مێگاپیکسڵ


کە ژن ومێرد جیماعیان کرد لە کاتێکدا کە بەڕۆژوون ئایا كەفارەت تەنها لەسەر پیاوە یان لەسەر هەردوکیان؟: ماڵپەڕی وەڵامەکان\nڕۆژووقەزا کردنەوە و کەفارەت و فیدیەى ڕۆژوو کە ژن ومێرد جیماعیان کرد لە کاتێکدا کە بەڕۆژوون ئایا كەفارەت تەنها لەسەر پیاوە یان لەسەر هەردوکیان؟\nکە ژن ومێرد جیماعیان کرد لە کاتێکدا کە بەڕۆژوون ئایا كەفارەت تەنها لەسەر پیاوە یان لەسەر هەردوکیان؟\nهەندێ لە زانایان دەفەرموون: پێغەمبەر ﷺ كاتێك بەو پیاوەی فەرموو: بڕۆ بەندەیەك ئازاد بكە، كە نەیبوو پێی فەرموو: دوو مانگ بە ڕۆژوو بە، كە نەیتوانی پێی فەرموو: نانی شەست فەقیر بدە، نەی فەرموو با خێزانیشت هەمان شت بكات[وَمَا كَانَ رَبُّكَ نَسِيًّا ][مريم:64]. ]. خوای گەورە شتی لە بیر ناچێت، وە پێغەمبەر ﷺ نەیفەرموو خێزانت ڕازی بووە یان ڕازی نەبووە؟ بە ئارەزووی خۆی بوو یان بە ئارەزووی نەبوو؟ جا قاعیدەیەكی ئوصوڵی دێننەوە: (تَرْكُ الاسْتِفْصَالِ فِي مَقَامِ الاِحْتِمَالِ يُنَزَّل مَنْزِلَةَ العُمُومِ فِي المَقَالِ) مادام لە لایەنێك كە لەوانەیە ژنە خۆی ڕازی بوو بێت یان ڕازی نەبوو بێت، بەڵام مادام پێغەمبەر ﷺ داوای وردەكاری نەكرد بڵێ مادام خێزانی ڕازی نەبووە ئەو حوكمە نایگرێتەوە، وەكو لە مەزهەبی شافیعی ئافرەت لەسەری نییە، كۆمەڵێ تر لە ئەهلی عیلم دەفەرموون: نەخێر حوكمەكە گشتیە هەم ڕۆژووی پیاو هەم هی ئافرەتەكەش هەڵدەوەشێنێتەوە، وە كەفارەتەكەش بۆ هەردووكیانە ئەو ئافرەتە كە ڕازی بوو بێت بەو كارەو بە ڕەزامەندی خۆی كردبێتی نەك پیاوەكە زۆری لێ كرد بێت ئەوە پێویستە ئافرەتەكەش كەفارەت بدات، وە ئەوەشیان باشترە والله اعلم.\nكەواتە ئەوانەی كە رۆژوی پێ هەڵدەوەشێتەوە: هەڵگەڕانەوە لەدین، خواردن‌و خواردنەوە بە ئەنقەست، وە هەروەها جیماع كردن.\nکچێک لە تەمەنى 12 ساڵى دەکەوێتە حەیزەو ڕۆژوو ناگرێت تا 15 ساڵى حوکى ئەمە چیە؟ فیدیەى ڕۆژوو لەسەر پیاوێک نیە کە بەهۆى تەمەن و پیرێتى ئاگاى لە خۆى نیە حوکمی کەسێک لە یەکەم شەوی ڕەمەزان خەوت و پارشێو خەربەری نەبۆوە و نیەتی نەهێنا ئایە چ جۆرە نەخۆشێك ڕۆژووی لەسەر نییە؟ چەند ڕۆژێكى ڕەمەزانم خوارد تاوەكو ئێستا نەمگرتۆتەوەو فیدیەشم نەداوە\nسەردان: ٢,٧٥٨ بەش: قەزا کردنەوە و کەفارەت و فیدیەى ڕۆژوو\nپرسیاری دواتر ئایا پێغەمبەر صلی الله علیه وسلم خۆی نوێژی تەراویحی بە جەماعەت ئەنجام داوە؟ پرسیاری پێشترئایا فەجری (صادق) و فەجری (كاذب)چۆن مرۆڤ لەیەكیان جیا بكاتەوەو تێكەڵیان نەكات؟ وە مانای(الْخَيْطُ الأَبْيَضُ والْخَيْطِ الأَسْوَدِ) چییە؟


ڕووداوی منداڵەکەی مەغریب بۆچی بە جیهانی کرا؟\nWednesday, 02.09.2022, 22:22\nبێگومان، لەم سەردەمەدا کۆنتڕۆڵی ئابووریی، کۆمەڵگەکان و تەنانەت ئەخلاق و داب و نەریتی مرۆڤەکان لە لایەن کۆمەڵێک بازرگانەوەیە و هەر ئەوانن پلانی بۆ دادەنێن و بەپێی توانایی خۆیان هەموو پێوەندییەک دەگۆڕن، یان تازەگەریی تێدا دەکەن و یانیش بە گشتی لەناوی دەبەن.\nزۆر کەس دەڵێن وانیە و ئێوە باوەڕتان بە تیئۆری پلان و پیلان هەیە و شتی وا بوونی نیە، و هەرگیز ماسۆنیەت ناتوانێت ئاوا بەم شێوەیە گەورە بکرێتەوە یان خود هەموو شتێکی ئەم دونیایە بخاتە ژێر کۆنتڕۆڵ و ڕکێفی خۆیەوە!\nیان زۆر برا و خوشکی ئیماندارمان پێمان دەڵێن، تەنیا خوداوەند موقتەدیر و خاوەنی دونیا و ئاسمانەکانە و پیلان و فیتنەی شەیاتین و تاغووتان هەڵدەوەشێنێتەوە و ستەمکاران لە دونیا دەسەڵاتیان کەم و کورتە.!\nدەی ئێمەش ڕێک باوەڕمان بەوە هەیە کە تەنیا الله عزوجل خاوەنی زەویی و ئاسمانەکانە، بەڵام خۆ ناکرێت خۆمان لە کۆمەڵێک ڕووداوی سەیر و سەمەری دەورووبەر و ناوچەکە و جیهان، شەڕە جیهانی و مەزهەبیەکان، مارکسیەت و فرۆید و مائۆ و ئەفلەقیەت و داعش و کڕۆنا و ...هتد، بە دەست ئانقەست یان لە ڕووی نەزانیەوە بدزینەوە و بڵێین هیچ شتێکی لەم چەشنە بوونی نیە بەناوی ماسۆنیەت و دەجالیەت.\nچۆن دەجالیەت و ماسۆنیەت بناسین؟!\nیەکێک لەو خاڵانەی خۆم زۆر گرینگی پێ دەدەم، ئەوەیە کە ماسۆنیەتی جیهانی، کەسەکان و ڕووداوەکان درووست دەکات و لە ڕێگەی میدیاکانی خۆیەوە گەورەتریان دەکات و سوودی خۆی لێ وەردەگرێت. بۆیە هەرکات شتێک یان کەسێک، یان سیاسەت و نەخۆشیەک و ...هتد، زیاتر لە سنووری خۆی گەورەتر دەکرێتەوە یان تیشکی دەخرێتە سەر و خەڵکی پێ سەرقاڵ دەکرێت، ڕێک خوێندنەوەی ئێمەمانانیش دەست پێدەکات.\nبۆ نموونە، ڕووداوی ئەو کەشتیەی لە کەناڵی سووئێز و دەریای سوور، ماوەیەک گیری خواردبوو و زیانی زۆری گەیاندە ئابووریی جیهان، یان ئەو دایکەی لە شاری بەغدا دوو منداڵی خۆی خستە ناو ئاوی ڕووباری دیجلە لەبەر چاوی کامێراکان، یان ئەو شەمەندەفڕەی لە وڵاتی هولەند لە ڕێڕەوی خۆی دەرچوو و لەو شوێنەی دەبوو بوەستێت وەستا!\nهەڵبەت دەیان نموونەی دیکەش هەن کە لێرەدا ناکرێت باسیان بکەم.\nبۆیەش لە ڕۆژی یەکەمەوە، کە ڕووداوی منداڵەکەی مەغریبم بینی، ئیتر هەستم کرد کە زیاتر لە سنووری ڕووداو، هەوڵدەدرێت گەورە بکرێتەوە و جۆرێک عاتیفەی مرۆڤایەتی پێوە سەرقاڵ بکەن و جۆرێک شڵەژان درووست بکەن.\nهەموان دەبینین، کە ڕۆژانە بە سەدان منداڵ له یەمەن و سووریە وڵاتانی دیکەی عەڕەبی و ئەفریقی لەمەڕ برسیەتی و یان شەڕ و ئاژاوەی سیاسی و مەزهەبیی دەمرن، بەڵام هەرگیز زوومی کامێرای کەناڵە جیهانیەکان، لەچەشنی ڕووداوی ڕەیان مەغریبی، ناکەوێتە سەر ئەم جۆرە مردن وقڕبوونانەی مرۆڤایەتی.!\nزۆرم بەڵگە و فیلم و داکیۆمێنتاری ماسۆنیەت و سیستەمی بازرگانی جیهانی و ئەو بنەماڵانەی کۆنتڕۆڵی دونیا دەکەن بینیوە. زۆرجاران ئەوندە لەشتەکان ورد دەبمەوە، کە ئیتر خۆم دەڵێم، دۆستانم ڕاست دەفەرموون و ڕووداوەکان، تەنیا وەک ڕواڵەتی خۆیان ببینە و واز لە بیرکردنەوەی زیاتر بهێنە.!\nبەڵام سەرەڕای ئەم حاڵەتەش، ناتوانم وازبێنم لە خوێندەوەی تایبەت و بەپێی ئەو زانیاریانەی وەرمگرتوون، دەست دەکەم بەگەڕان و بەدواداچوون و خوێندنەوەی خۆمیان بۆ دەکەم.\nلە فیلمی کارتۆنی سیمسۆن " The Simpson " و هەروەها لە بەشی دووهەمی فیلمی ئەنیمەیشێنی" I, Pet Goat " لێکچوونی زۆر هەیە دەگەڵ ڕووداوی مردنی منداڵەکەی مەغریب.!\nخۆشبەختانە کەم نین کەسانێک وەک من بیر لە ڕووداوەکان دەکەنەوە و هەڵسەنگاندی تایبەت بۆ ڕووداوەکان دەکەن.\nبۆیە زیاتر نانووسم و هەر دوو ڤیدیۆکە وەک خۆی دادەنێم و خۆتان قەزاوەت بکەن....!


وەزیری دارایی و ئابوری عیراق: كێشە بۆ مووچەی فەرمانبەران دروست نابێت – تۆڕی میدیایی خەڵک\n2020/01/24 - 11:22 AM\nتائێستا پڕۆژەیاسای بودجەی 2020 پەسەندنەكراوە و ئەوەش نیگەرانی لای هاووڵاتیانی هەرێمی كوردستان دروستكردووە، كە بەغدا مووچەی فەرمانبەرانی هەرێم ڕابگرێت و وەزیری دارایی و ئابوری عیراقیش دەڵێت”ناردنی مووچەی فەرمانبەران بەردەوام دەبێت”.\nفواد حسێن بۆ ڕووداو وتویەتی” راستیدا جێگەی داخە، چونكە بودجە تەواوكرا، بۆ یەكەمجارە لە مێژووی عێراقدا نوێنەرانی هەرێم و بەغدا پێكەوە دانیشتن، بە وردیش باسی بودجە كراوە و گەیشتنە رێككەوتنێك. هەروەها وەزارەتی دارایی لە ماوەی شەش بۆ حەوت مانگ لە ئامادەكردنی بودجە لە دانیشتندابوو لەگەڵ هەموو وەزارەتەكانی عێراق و پارێزگاكانی عێراق. بۆیە بودجەیەك بوو لەلایەن هەموو لایەكەوە دانرابوو، بودجەكەش لە مانگی تەواو ببوو، بەڵام ئەم كێشەیە هاتە پێشەوە. ئینجا كێشەیەكی یاساییە چونكە لە پەیڕەوی ناوخۆی ئەنجوومەنی وەزیراندا هاتووە حكومەتی كاربەڕێكەر ناتوانێت یاسا پێشكەش بە پەرلەمان بكات، بەو پێیەی بودجەش پرۆژەیاسایە، بۆیە ئەمە بووەتە كێشە”.\nهەر لە قسەكانیدا ناوبراو وتویەتی” هیوادارم ئەگەر حكومەتێكی تازە دروستببێت بە زووترین كات بتوانین بودجەكە بنێرین بۆ پەرلەمان، ئێستاش وا تێگەیشتووم لەنێو هەندێك لە كوتلەكانی پەرلەمان گفتوگۆ لەسەر ئەوە دەكرێت ئەوان داوا لە حكومەت بكەن بودجەكە بنێرێت. بەهەرحاڵ ئەگەر بودجەكە نەچوو، مانای ئەوەی دەگەڕێینەوە بۆ ساڵی 2019 لەسەر بنەمای بودجەی ساڵی 2019 رەفتاری دارایی دەكرێت، بەپێی بودجەی ساڵی 2019ـەش بێت هیچ كێشەیەك بۆ كوردستان دروست نابێت.”\nپاشەكەوتی مووچەپاشەكەوتی مووچەی فەرمانبەرانخانەنشینی مووچە\nئەمڕۆ موچەی وەزارەتی پلاندانان دابەش دەكرێت


زانست و تەکنولوژیا – پەڕە 3 – مالپه‌رێ خابير\nسەرەتا / به‌شێن مالپه‌ری / زانست و تەکنولوژیا (پەڕە 3)\n2018-09-01\tزانست و تەکنولوژیا 0\nSuper Erase بۆ ژێبرنا داتایان د ئەندروید دا ب ئێكجاری. مالپەرێ خابیر / زاخۆ Super Erase ئەپلیكەیشنەكێ نوییە و مەرەم ژ پێشئێخستنا وی ئەوە ب ئێكجاری داتا “وێنە و ڤیدیو دەنگ و ……” ژ تەلەفونێ ببت و شیانێن ڤەگەریانا وان د تەلەفونێ دا نامینن. داتا دهێنە ژێبرن ب رێكا هەلبژارتنا …\n2018-08-18\tزانست و تەکنولوژیا 0\nب سانه‌هیترین رێك بۆ ب ده‌ستڤه‌ئینانا پرۆگرامێن پشتى فورماتا كومپیوته‌رێ. مالپه‌رێ خابیر / زاخۆ ئه‌ندام عومه‌ر ئه‌رێ ته كومپیوته‌را خوه فورمات كریه و تو نزانی دێ چ پرۆگرامان پشتى فورماتێ په‌یدا كی ؟ یان ژی تو ژ كرینا دیڤیدی و و كولێكشنان یێ بێزار بی بۆ ب ده‌ستڤه‌ئینانا پرۆگرامێن پێدڤی …\nمەترسیدارترین پێنج تەلەفونێن هوشمه‌ند لسەر ساخلەمییا مێشكی:\n2018-08-17\tزانست و تەکنولوژیا 0\nمەترسیدارترین پێنج تەلەفونێن هوشمه‌ند لسەر ساخلەمییا مێشكی: مالپەرێ خابیر / زاخۆ د نوكە دا پترییا خەلكێ تەلەفونان بكاردئینن و گەلەك ژ خەلكێ ب زێدەهی بكاردئینن هەتا وی راددەی كارتێكرن لسەر ساخلەمی و پەیوەندیێن جڤاكی كریە. دگەل پێشكەفتنا رۆژ بۆ رۆژێ یا تەلەفونێن هوشمه‌ند مەترسیێن وان ژی بەرەڤ زێدەبینێ دچن و …\nئەپلیكەیشنێ Snackshots بۆ دورستكرنا ئیموجییان بۆ مێسنجەرێ فەیسبوكی.\n2018-08-12\tزانست و تەکنولوژیا 0\nئەپلیكەیشنێ Snackshots بۆ دورستكرنا ئیموجییان بۆ مێسنجەرێ فەیسبوكی. مالپەرێ خابیر / زاخۆ ل چەند هەیڤێن دویماهیێ ئیموجی یان وێنەیێن دەربرینێ گەلەك پتر بەرنیاسی ب خوەڤە دیتینە كو ل شوینا دەربرینێ ب نڤیسینا پەیڤان وێنەیەكێ ئیموجی یان ژی وێنەیەك د مێسنجەری دا هێتە ڤرێكرن. ئەپلیكەیشنێ Snackshots یێ نوی لسەر سیستەمێ “ئای …\n2018-08-10\tزانست و تەکنولوژیا 0\nل دویماهیێ نوت 9 هاته ئاشكراكرن. مالپه‌رێ خابیر / زاخۆ كومپانییا سامسونگ ل رۆژا پێنجشه‌مبێ ته‌له‌فونا خوه گاله‌كسی نوت 9 ئاشكراكر، كو پێگریێ دده‌ینت سه‌ر چه‌ندین شیانێن مه‌زن. ته‌له‌فونا نوی پێگریێ دده‌ینت سه‌ر پێنوسێ له‌مسێ “ئێس” كو بۆ ئێكه‌م جار ب تایبه‌تمه‌ندیێن په‌یوه‌ندیێ هاتیه زێده‌كرن، هه‌روه‌سا كامیره‌یه‌كا هوشمه‌ند ژی ب …\nژبەری چەرخێ 21 ب دویماهی بهێت دێ 7 باژێرێن جیهانێ ژناڤچن.\n2018-08-08\tزانست و تەکنولوژیا 0\nژبەری چەرخێ 21 ب دویماهی بهێت دێ 7 باژێرێن جیهانێ ژناڤچن. مالپەرێ خابیر / زاخۆ زانایان ژ زانینگەها كالیفورنیا دیاركرن كو 7 باژێر دێ هەبینا خوە لسەر رویێ ئەدری ژ دەست دن ژ ڤی چەرخی دا كو دكەڤنە جهێن جودا جدا یێن جیهانێ، و ئەو باژێرە ئیڤانو ل روسیا ، …\nدێ چاوا نامه‌یێن ژێبری یێن واتس ئاپی خوینی؟\n2018-08-06\tزانست و تەکنولوژیا 0\nدێ چاوا نامه‌یێن ژێبری یێن واتس ئاپی خوینی؟ مالپه‌رێ خابیر / زاخۆ ئه‌رێ ته جاره‌كێ ئه‌پلیكه‌یشنێ واتس ئاپی ڤه‌كریه و ته دیتی یێ دناڤ چاتا ژماره‌یه‌كێ دا نڤیسی نامه‌یێن هاتینه ژێبرن، و ته نه‌شیایه بنڤی ژبه‌ر حه‌زا ته بۆ زانینا ناڤه‌رۆكا وێ نامه‌یێ، ب خه‌م نه‌كه‌ڤه چاره‌سه‌ری یا بۆ هه‌ی. …\nبەرنیاسترین 9 خەلەتی د نیڤسینا پاسوردی دا.\n2018-08-04\tزانست و تەکنولوژیا 0\nبەرنیاسترین 9 خەلەتی د نیڤسینا پاسوردی دا. مالپەرێ خابیر / زاخۆ دجیهانا ئەلكترونی یا ئەسمانی دا چەندین خەلەتی یێن هەین دهێنە ئەنجام دان، بێ كو مرۆڤی ئاگەهـ ژێ هەبت و ژ وان خەلەتییان دەمێ مرۆڤ هندەك پەیڤان د نڤیسینا پاسوردی دا بكاردئینت كو ئەو پەیڤە بۆ هاككرنێ بسانەهی نە. ژ …\nبلندترین خه‌لاتێ بیركاریێ زانایه‌كێ كورد دبت و ژێ دهێته دزین.\n2018-08-02\tزانست و تەکنولوژیا 0\nبلندترین خه‌لاتێ بیركاریێ زانایه‌كێ كورد دبت و ژێ دهێته دزین. مالپه‌رێ خابیر / زاخۆ د رویانه‌كا كێم وێنه دا، مه‌دالییا زێری یا خه‌لاتێ فیلدز هاته دزین پشتی نیڤ ده‌مژمێرێ ژ به‌خشینا وی. رۆژنامه‌یا گلوبو یا به‌رزایلی دیاركر كو زانایێ كورد یێ بیركاریێ “كوچه‌ر بیركار” خه‌لاتێ زێری كو بهایێ وی 4100 …\nل ئه‌وروپا: ب ڤى ئه‌پليكه‌يشنى خارنگه‌هێن حه‌لال بزانه.\nل ئه‌وروپا: ب ڤى ئه‌پليكه‌يشنى خارنگه‌هێن حه‌لال بزانه. مالپه‌رێ خابیر / زاخۆ بۆ ئێكه‌م جار سه‌نته‌ره‌كێ تایبه‌تمه‌ند ب ( گه‌شت و گوزارێ ) رابویه ب دورستكرنا پروگرامه‌كێ لگوره‌ى شه‌ریعه‌تێ ئیسلامێ بۆ ( گه‌شته‌كا حه‌لال). ئه‌ڤ بكارئینانه بۆ به‌شدارێ خوه جهێن ” خزمه‌تكرنێن حه‌لالى ” ده‌سنیشان دكت ل هه‌مى وه‌لاتێن جیهانێ. …


چەند ئاژەڵێک کە هەر حەزیان بە لاسارییە و کارەکانیان پێکەنیناوییە! – تۆڕی میدیایی خەڵک\nچەند ئاژەڵێک کە هەر حەزیان بە لاسارییە و کارەکانیان پێکەنیناوییە!\n2019/06/07 - 7:48 PM\nئەمەی خوارەوە دیمەنی چەند ئاژەڵێکە کە هەر حەزیان بە لاسارییە و کارەکانیان پێکەنیناوییە:\n– تۆپەکەم بۆ هەڵدەدەیتەوە؟\n– ئاخر ئێستا چۆن تەماشایی تەلەفیزیۆن بکەین!\nتکایە بەسەر بەردەکاندا سەرمەکەوە\nبە پشیلەکەم وت لە شاشەی لاپتۆپەکەم نزیک نەبێتەوە، چوۆتە لای تەلەفیزیۆنەکە\nبا دیوە جوانەکە ببینین، پێویستە فەڕشەکەمان نوێ بکەینەوە\nکەسێکی نەناسراو لە چێشتخانە سەرقاڵی درووستکردنی تۆسە\nئەم جێگەیە بۆمن خۆشە!


لەم وێنەیەی 19 شوباتدا فڕۆکەی سەربازیی سوری، ئایرۆ ئه‌لباترۆس L-39 ده‌بینرێت، کە لە چیك دروستکراوە، دەفڕێت دوای هاوه‌ڵیکردنی ئەو فڕۆکەیەی یەکەم گەشتی کرد لە دیمەشقەوە بۆ فڕۆکەخانەی حەلەب بۆ یەکه‌مجار لە دوای ئەوەی شه‌ڕ فڕۆکەخانەکەی داخست لە 2012. [لوئەی بیشارە/ئاژانسی فرانس پرێس]\nرێكخراوی روانگەی سوری بۆ مافەکانی مرۆڤ رایگه‌یاند كه فڕۆکەیەکی جەنگی تورکی سێشەممە ( 3 ئازار) فڕۆکەیەکی جەنگی سوری خستەخوارەوە لە پارێزگای ئیدلیب لە باکوری رۆژئاوای سوریا و فڕۆکەوانەکەی کوشت.\nئەوە سێیەم خستنەخوارەوەی لەو شێوەیە بوو لە سێ رۆژدا دوای تووندبوونی شەڕەکانی نێوان هێزەکانی تورکیا و رژێمی سوریا کە روسیا و ئێران پشتیوانیی لێدەکەن.\nلەهەمانکاتدا موشەکێك کە لەلایەن هێزەکانی رژێمەوە تەقینرا نۆ مەدەنی کوشت لە شاری ئیدلیب.\nهێزەکانی رژێم لە کانونی یەکەمەوە شه‌ڕده‌كه‌ن بۆ گرتنەوەی هەرێمی ئیدلیب کە تێیدا تورکیا پشتیوانی لە چەند گروپێکی ئۆپۆزسیۆن دەکات.\nقافڵەیەکی ئۆتۆمبیلی سەربازی تورکی نزیك شارۆچکەی حەزانو لە ئیدلیب، له 3 ئازار. [عارف وەتاد/ئاژانسی فرانس پرێس]\nهێرشە کوشندەکە لەوکاتەوە نزیکەی 1 ملیۆن کەسی ئاوارە کردووە و بۆته هۆی دەسوەردانی راستەوخۆی تورکیا هەفتەی رابردوو.\nرێكخراوی روانگەکە و سەرچاوەیەك لە وەزارەتی دەرەوەی تورکیا وتیان فڕۆکەیەکی F-16 ی تورکیا فڕۆکەکەی رژێمی لە پارێزگای ئیدلیب خستەخوارەوە.\nرێكخراوه‌کە رایگه‌یاند كه دیارنییە فڕۆکەوانەکە لەکاتی خستنەخوارەوە یان دواتر لەلایەن چەکدارانی ئۆپۆزسیۆنەوە کوژراوە و لاشەکەی پارچە پارچە کراوە.\nسەرچاوەیەکی سەربازی پشتڕاستیکردەوە بۆ میدیای دەوڵەتی سوریا کە فڕۆکەکەی رژێم خراوەتە خوارەوە.\nوەزارەتەکەی تورکیا رایگه‌یاند كه فڕۆکەکی رژێم L-39 بوو.\nمدنااڵان لەناو کوژراواندان\nرێكخراوه‌كه رایگه‌یاند كه هەر سێشەممە موشەکێکی زەمین بۆ زەمین کە لەلایەن هێزەکانی رژێمەوە تەقێنرا، نۆ مەدەنی کوشت لە گەڕەکێکی ئیدلیب، كه پێنجیان منداڵن.\nراشیگه‌یاند كه ئەوە ژمارەی کوژراوەکانی لە کانونی یەکەمەوە تا ئێستا گەیاندە 470 کەس.\nرژێمی سوریاش رایگه‌یاند كه فڕۆکەیەکی بێفڕۆکەوانی تورکیای لە نزیك سەراقیب خستۆتەخوارەوە و راشیگه‌یاند كه سێ فڕۆکەی بێفڕۆکەوانی چاودێریکردنی پێکاوە.\nئۆپەراسیۆنەکەی تورکیا دوای ئەوەی هات كه رژێمی سوریا لە هێرشێکی ئاسمانیدا پێنجشەممە 34 سەربازی تورکیای کوشت لە هەرێمەکە.\nرێكخراوه‌كه رایگه‌یاند كه بۆردومانی تورکیا 119 سەربازی رژێم و 20 هەواداری کوشتووە.\nیەکشەممە رژێمی سوریا ئاسمانی خۆی داخست لە باکورری رۆژئاوا و هەڕەشەی خستنەخوارەوەی ئه‌و فڕۆکانه‌ی "دوژمنی" کرد کە بێنه ناو ئاسمانه‌كه‌وه.